Ο ΧΑΦΙΕΣ: Πολιτεύονται χωρίς φιλότιμο, μπέσα και τσίπα…\nΠολιτεύονται χωρίς φιλότιμο, μπέσα και τσίπα…\nΤρεις λέξεις με ιδιαίτερο βάρος και σημασία είναι περισσότερο από ποτέ επίκαιρες στις μέρες μας.\nΕίναι το φιλότιμο, η μπέσα και η τσίπα.\nΤο φιλότιμο είναι αρχαιοελληνική λέξη και κυριολεκτικά μιλάει για τον φίλο της τιμής, δηλαδή αυτόν που έχει τιμή.\nΠου έχει λόγο.\nΩς φιλότιμος θεωρείται αυτό που είναι συχνά υπέρ το δέον συνεπής προς τις υποχρεώσεις του, που εκτελεί τα καθήκοντα του με ευσυνειδησία και δεν θέλει να δίνει δικαιώματα ώστε να θιγούν η τιμή, η υπόληψη, η αξιοπρέπεια, η περηφάνια και ο καλός εννοούμενος εγωϊσμός.\nΗ λέξη μπέσα παγιώθηκε στο ελληνικό λεξικό τον Μεσαίωνα μέσα και από την αρβανίτικη διάλεκτο. Μπεσαλής είναι αυτός που τηρεί έναν εθιμοτυπικό κώδικα τιμής μέσα από τη συλλογή παραδοσιακών νόμων που αρχικά διαδίδονταν προφορικά.\nΣήμερα η μπέσα με… sic όρους αποδίδεται με τη λέξη αξιοπιστία.\nΗ τρίτη λέξη, η τσίπα, αναφέρεται σε έναν άνθρωπο που πρώτα κοροϊδεύει και μετά κάνει ότι δε συμβαίνει τίποτα….\nΑν διαβάσατε προσεκτικά τις παραπάνω λέξεις και τις έννοιες ή τους χαρακτηρισμούς που αποδίδουν, τότε συνειρμικά θα σας έρθουν στο μυαλό πρόσωπα που διαδραματίζουν πρωτεύοντα ρόλο στον δημόσιο βίο της χώρας.\nΌποιος δεν έχει φιλότιμο, δεν ξέρει τι σημαίνει μπέσα και δεν έχει τσίπα γι αυτά που λέει και κάνει, τότε έχουμε να κάνουμε με απατεώνες καθ΄ έξιν και κατ΄ εξακολούθησιν.\nΆνθρωποι που δεν έχουν φιλότιμο, μπέσα και τσίπα είναι αποφασισμένοι να ξεπεράσουν κάθε όριο εξευτελισμού.\nΝα πούνε ψέματα χωρίς να κοκκινίσουν, να υποσχεθούν και να κάνουν τα ακριβώς αντίθετα, να μην έχουν το φιλότιμο να κάνουν τη στοιχειώδη αυτοκριτική τους.\nΕίναι δηλαδή μια παραλλαγή του ηλίθιου που είναι… ανίκητος.\nΗ Ελλάδα κατά την τελευταία τριετία έχει την ατυχία να διοικείται από ανθρώπους που δύσκολα μπορείς να πεις ότι τους διακρίνουν το φιλότιμο, η μπέσα και η τσίπα.\nΚαθημερινά διολισθαίνουν ολοένα και περισσότερο στον εξευτελισμό και τον διασυρμό.\nΤόσο τον δικό τους, όσο και της χώρας.\nΓια παράδειγμα ο απελθών πρόεδρος του Eurogroup μας είπε ότι «με τον Τσίπρα και τον Τσακαλώτο τα πράγματα πήραν τον δρόμο τους».\nΞεφτίλισε δηλαδή τους δήθεν αντιμνημονιακούς.\nΌμως, η καθολική ξεφτίλα ήταν το προ ημερών απόσπαμα της ομιλίας του αναπληρωτή υπουργού Οικονομικών Γιώργου Χουλιαράκη στο London School of Economics όπου ανερυθρίαστα (ή παρασυρμένος από το ακροατήριο…) είπε πως χωρίς το μνημόνιο η χώρα θα είχε χρεοκοπήσει και θα ζούσαμε ανεξέλεγκτες καταστάσεις!\nΞεφτίλισε τον εαυτό του, τους συγκυβερνήτες Τσίπρα-Καμμένο και όσους ψήφισαν το έκτρωμα των ΣΥΡΙΖΑΝΕΛ πιστεύοντας τα παραμύθια περί… σκισίματος μνημονίων κλπ.\nΣε αυτό που πραγματικά «σκίζουν» οι άνθρωποι είναι στην έλλειψη φιλοτίμου, μπέσας και τσίπας!\nΠρο ημερών, ο επικεφαλής του EuroWorking Group Τόμας Βίζερ, ο οποίος αποχωρεί σε λίγο καιρό, ανέφερε ότι από την πρώτη στιγμή η συγκυβέρνηση Τσίπρα-Καμμένου είχε υποσχεθεί πως θα τα υπογράψει όλα άνευ αντιρρήσεως, αλλά έπρεπε να δείξει στους Έλληνες ότι… διαπραγματεύεται!\nΤο αποτέλεσμα ήταν να χαθούν πολύτιμα χρόνια, τα οποία τα φορτωνόμαστε ως πολλαπλάσιο βάρος για τις επόμενες δεκαετίες.\nΔηλαδή αυτοί οι… αφιλότιμοι και ξετσίπωτοι τύποι «φέσωσαν» τον ελληνικό λαό αφήνοντας τον χρόνο να κυλήσει εις βάρος του μόνο και μόνο για να δείξουν ότι διαπραγματεύονται, ενώ είχαν πει «ναι σε όλα» από την πρώτη στιγμή!\nΣτο θέμα των Σκοπίων και ενώ συζητούμε το όνομα, ξαφνικά ο Νίμιτς ανέφερε ότι η ελληνική κυβέρνηση συναινεί και στο θέμα της γλώσσας αλλά και του προσδιορισμού της «μακεδονικής» εθνότητας για τους γείτονες μας!\nΤώρα, η κυβέρνηση και ο υπουργός Εξωτερικών έχουν πάρει χαμπάρι ότι το συγκεκριμένο θέμα «έβγαλε» για πρώτη φορά μετά από πάρα πολλά χρόνια εκατοντάδες χιλιάδες πολίτες στους δρόμους και το γύρισαν στο… αυστηρό!\nΤα παραπάνω αφορούν θέματα υψηλής πολιτικής, δηλαδή την οικονομία μιας χώρας που παλεύει να ξεφύγει από την παγίδα της χρεοκοπίας και να σταθεί στα πόδια της, αλλά ταυτόχρονα και την εξωτερική της πολιτική.\nΑυτό που συμφωνούν οι περισσότεροι σήμερα είναι ότι οι τύποι που κυβερνούν έχουν πρωτογενές έλλειμμα μόρφωσης, αγωγής, αξιών, εργατικότητας και αποτελεσματικότητας ενώ διαθέτουν υπερ-πλεόνασμα ξετσιπωσιάς, αναίδειας, αυθάδειας και ανοησίας.\nΥπάρχουν δεκάδες άλλες περιπτώσεις που πραγματικά εξοργίζουν και τον πλέον συγκρατημένο.\nΝα μιλήσουμε για τις ξετσίπωτες και αφιλότιμες αντιδράσεις των αρμοδίων όταν σημειώθηκε η ρύπανση στον Σαρωνικό πριν μερικούς μήνες;\nΝα μιλήσουμε για την ξετσιπωσιά τους στο θέμα των… Ρουβικώνων που κάνουν… δρομολόγια στη Βουλή, στο Πεντάγωνο και σε πρεσβείες χωρών;\nΝα μιλήσουμε για τις απάτες που γίνονται με τις προμήθειες για το Προσφυγικό που κάποια στιγμή και υπό άλλη σύνθεση θα έρθουν στη Βουλή και θα προκαλέσουν πάταγο;\nΤο τελευταίο κρατήστε το…\nΣτο θέμα των συντάξεων, χωρίς ίχνος τσίπας αφού είπαν τόσα ψέματα έχουν και το θράσος να κοροϊδεύουν τον κόσμο ότι δεν γίνονται περικοπές.\nΉ, ότι σήμερα οι Έλληνες δεν τρώνε από τα σκουπίδια, προσπαθώντας να ρίξουν στάχτη στα μάτια και των τελευταίων… χρήσιμων ηλιθίων ότι σήμερα ο κόσμος έχει περισσότερα λεφτά απ΄ ότι πριν από 3-4 χρόνια!\nΟι αμόρφωτοι και άχρηστοι μετακλητοί τους που δούλευαν σερβιτόροι σίγουρα περνάνε καλύτερα.\nΓιατί να το κρύψουνε άλλωστε…\nΝα πούμε για τους φόρους και την ξετσίπωτη όσο και αφοπλιστική φράση του ενοίκου του Μαξίμου ότι η υπερφορολόγηση έγινε συνειδητά;\nΟι άνθρωποι αυτοί έχουν πάρει διαζύγιο από το φιλότιμο, τη μπέσα και την τσίπα.\nΓια την ακρίβεια ποτέ δεν είχαν σχέση με αυτές τις λέξεις και το «βαρύ» περιεχόμενο που συμπυκνώνουν.\nΠήραν κατά τρόπο απατεωνίστικο την ψήφο του 20% του ελληνικού λαού και πολιτεύονται χωρίς φιλότιμο, μπέσα και τσίπα.\nΔεν έχουν συστολή.\nΔεν βάζουν όρια στον εξευτελισμό τους.\nΤο κακό είναι ότι ξεφτιλίζουν και μια ολόκληρη χώρα ζημιώνοντας την πολλαπλά.\nΘεσμικά, αξιακά, οικονομικά και κοινωνικά.\nΔύσμοιρε ελληνικέ λαέ δεν σου έπρεπε να γνωρίσεις τέτοιους τύπους Αυτό που σε καμία περίπτωση δεν θα ήθελες στην καθημερινότητα σου.\nΓιατί δεν θα ήθελες ξετσίπωτους, αφιλότιμους και ψεύτες στο σπίτι σου,. στη δουλειά σου, στις κοινωνικές σου σχέσεις.\nΤο παλιό ελληνικό φιλότιμο, η μπέσα και η τσίπα αποτελούν πλέον έννοιες υπό εξαφάνιση.\nΌντως, οι σημερινοί τύποι που κυβερνούν δεν έχουν καμία σχέση με το… παλιό.\nΓιατί πολύ απλά είναι το νέο που φέρνει την κυνικότητα, την ξετσιπωσιά, τον αμοραλισμό και την ανηθικότητα.\nΜε τους σημερινούς απίθανους τύπους που κυβερνούν δεν θα μας ήταν παράξενο να απαλειφθούν από το σύγχρονο νεοελληνικό λεξιλόγιο το φιλότιμο, η μπέσα και η τσίπα.\nΓιατί πολύ απλά, αυτοί οι τύποι δεν έχουν καμία σχέση με αυτές τις τρεις λέξεις.\nΤις έχουν θάψει οριστικά.\nΈτσι, ακριβώς όπως θα θάψουν με… νταούλια και ζουρνάδες και το χρεοκοπημένο όσο και απατηλό νεοκομμουνιστικό τους αφήγημα.\nΈχει άραγε πάτο η ξεφτίλα;\nΚαθημερινά ανακαλύπτουμε πως οι τύποι είναι ασυναγώνιστοι.\nΔεν μας αφήνουν να πλήξουμε…\nReal.gr -: Στη Δανία την Παρασκευή ο ΥΠΕΞ Ν. Δένδιας


ΣΤΙΒΟΣ - ΑΓΩΝΕΣ - ΕΝΑΤΑ ΜΑΚΑΡΕΙΑ - 1986\n00'00'' Μακάρειο Στάδιο - κοπέλες με εθνική ενδυμασία - παρέλαση.\n00'21'' Παρελάσεις χωρών με σημαίες.\nΜεταξύ αυτώνΣΠΥΡΟΣ ΚΥΠΡΙΑΝΟΥ, Πρόεδρος της Κυπριακής Δημοκρατίας, ΜΙΜΗ ΚΥΠΡΙΑΝΟΥ, σύζυγος Προέδρου της Κυπριακής Δημοκρατίας.\n01'04'' Χορωδία του Σωματείου ΑΡΗΣ Λεμεσού - ψάλλει τον Ολυμπιακό Ύμνο.\nΜΑΡΙΝΟΣ ΜΙΤΕΛΛΑΣ, Διευθυντής χορωδίας.\n01'25'' Επιδείξεις ρυθμικής γυμναστικής από νεαρά κορίτσι.\n02'27'' ΚΛΕΑΝΘΗΣ ΓΕΩΡΓΙΑΔΗΣ, Πρόεδρος του Κυπριακού Ερασιτεχνικού Αθλητισμού Στίβου - ομιλία.\nΠαρεμβάλλονται πλάνα από τους θεατές.\n02'53'' Αγώνισμα 400 μέτρα με εμπόδια ανδρών.\nΚΟΥΤΣΙΕΦ, αθλητής στίβου - πρώτος.\nΧΑΛΙΜ, αθλητής στίβου - δεύτερος.\nΓΙΩΡΓΟΣ ΒΑΜΒΑΚΑΣ, αθλητής στίβου - τρίτος.


Κάνουν «restart» και πάνε για άλλα | Goal News Cy\nGOALΚάνουν «restart» και πάνε για άλλα\nΚάνουν «restart» και πάνε για άλλα\nΣτον Απόλλωνα θα επιδιώξουν ένα «restart». Θέλουν να αφήσουν πίσω τη σεζόν που πέρασε και να ασχοληθούν με τις νέες υποχρεώσεις τους.\nΟι ποδοσφαιριστές κυρίως που έζησαν όλη την ένταση της προηγούμενης περιόδου είναι συνειδητοποιημένοι πως θα πρέπει να λειτουργήσουν με περισσότερη συγκέντρωση και να μην αφήσουν τίποτε στην τύχη. Οι έμπειροι κυρίως ποδοσφαιριστές, ο Βάλε, ο Παπουλής, ο Σκέμπρι, ο Γιούστε, ο Ρομπέρζ και ο Πέδρο, θα είναι οι καθοδηγητές της ομάδας.\nΟ νέος Απόλλων θα είναι τόσο έμπειρος, όσο δεν ήταν ποτέ. Οι παίκτες του έχουν αντιληφθεί, πως θα έχουν στη νέα περίοδο, πιο δύσκολη αποστολή και θα κάνουν ό,τι είναι δυνατό, ξεκινώντας από την Ευρώπη, να υλοποιήσουν τους στόχους τους.\nΤο ίδιο πιο έμπειρος, αλλά και πιο ισχυρός θα είναι ο Σωφρόνης Αυγουστή. Ο τεχνικός του Απόλλωνα, έχει την αμέριστη στήριξη όλων στον σύλλογο και αυτό κάνει πιο εύκολο το έργο του, που θα είναι το ίδιο επίπονο και δύσκολο, όπως την σεζόν που πέρασε.


Αυτό είναι το κομμάτι δεν πρέπει να λείπει από τη φθινοπωρινή σας γκαρνταρόμπα | Portraits\nΗ γκαρνταρόμπα σας είναι σίγουρο πως αποτελείται από δεκάδες κομμάτια. Νέα και παλιά, από διαφορετικές φάσεις της ζωής σας αλλά και του προσωπικού σας style. Και αν αποφασίσετε να ψάξετε στα βάθη της, σίγουρα θα γεμίσετε με αμέτρητες αναμνήσεις και συναισθήματα. Μάλιστα, θα συνειδητοποιήσετε πως υπάρχει ένα συγκεκριμένο ρούχο, που σας συνόδευσε σε αμέτρητες περιστάσεις. Ο λόγος για τη γνωστή σε όλες μας ζακέτα, ή αλλιώς cardigan, για την οποία οι γονείς μας φώναζαν συνέχεια όσο είμασταν μικρές.\nΧρόνια αργότερα από την παιδική μας ηλικία, στη συλλογή μας βρίσκουμε πολλές ζακέτες, σε διαφορετικά χρώματα, μεγέθη, prints και υφάσματα. Οι ζακέτες χρησιμεύουν ιδιαίτερα στην καθημερινότητα μας, προσφέροντας πέρα από ζεστασιά και extra στιλιστικούς πόντους. Δίνουν μία ανεπιτήδευτα κομψή νότα στις εμφανίσεις μας, είτε αυτές είναι casual είτε επίσημες. Γι’ αυτό, άλλωστε, και έχει γνωρίσει τόσο μεγάλη δημοτικότητα τις τελευταίες seasons, με τις «ιέρειες του style» να επαναπροσδιορίζουν αυτό το κλασικό κομμάτι, το οποίος έχει κυρίως πρακτική χρήση. Oι πιο φανατικές θαυμάστριες των cardigans είναι φυσικά οι Γαλλίδες fashionistas, οι οποίες έχουν αδυναμία στα διαχρονικά, ευέλικτα και chic κομμάτια. Μάλιστα, οι cardigans ξεχώρισαν και στις συλλογές Φθινόπωρο/Χειμώνας των Chanel, Chloe, Burberry, Marc Jacobs και Michael Kors, μέσα από τις φίνες τους υφές, τις πολυτελείς λεπτομέρειες και τα κομψά τους σχέδια!\nΕίναι σημαντικό να αναφερθεί πως οι cardigans είχαν απασχολήσει και πάλι τις τάσεις της μόδας κατά την διάρκεια του ’90, όταν supermodels και ηθοποιοί τις συνδύαζαν με φορέματα, jeans και mini φούστες, ενώ αρκετές δεν δίστασαν να τις φορέσουν και ως μπλούζες. Σε αυτές τις εμφανίσεις στέκονται σήμερα οι fashionistas ανά τον κόσμο, χρησιμοποιώντας τες ως «θεμέλιο» για να εκσυγχρονίσουν τις κλασικές cardigans. Πλέον τις βλέπουμε να είναι μέρος των πιο κομψών και μοντέρνων συνόλων, από το office style μέχρι και τις βραδινές εμφανίσεις! Παρακάτω θα ανακαλύψετε τα σύνολα με πρωταγωνιστή τις cardigans ζακέτες, που θα σας εμπνεύσουν για τα επόμενα σας outfits.\n-Cardigan & Jeans\n-Cardigan & Dress\nCardigan & Office Style


Νέα παράταση στη διαδικασία πώλησης της Forthnet | Η ΚΑΘΗΜΕΡΙΝΗ\nΤώρα η νέα ημερομηνία υποβολής των προσφορών για την απόκτηση του 32,4% των μετοχών Forthnet είναι η Παρασκευή 12 Οκτωβρίου 2018.\n29 Σεπτεμβρίου, 2018 29.09.2018 • 09:45\nΑλλη μία προθεσμία χάθηκε στη διαδικασία πώλησης της Forthnet. O προγραμματισμός που είχε γίνει και ο οποίος προέβλεπε την υποβολή δεσμευτικών προσφορών μέχρι χθες Παρασκευή 28 Σεπτεμβρίου δεν επιτεύχθηκε και πλέον έλαβε παράταση δύο εβδομάδων. Τώρα, η νέα ημερομηνία υποβολής των προσφορών για την απόκτηση του 32,4% των μετοχών Forthnet, κυριότητας των δανειστριών τραπεζών, είναι η Παρασκευή 12 Οκτωβρίου 2018.\nΠαράγοντες κοντά στη διαδικασία εκτιμούν ότι η συγκεκριμένη ημερομηνία θα σηματοδοτήσει το τέλος της ατέρμονης διαδικασίας που έχει ξεκινήσει εδώ και πολλά χρόνια. Συγκεκριμένα, ξεκίνησε το 2011, όταν η Wind για πρώτη φορά πλησίασε τη Forthnet για εξαγορά. Στη συνέχεια, υπήρξαν αλλεπάλληλες κρούσεις εξαγοράς, χωρίς όμως θετική κατάληξη.\nΗ 12η Οκτωβρίου 2018, επίσης, θα είναι το τέλος της επίσημης διαδικασίας πώλησης του 32,4% των μετοχών Forthnet που απέκτησαν οι συστημικές τράπεζες, η οποία ξεκίνησε πριν από 11 μήνες από τη Nomura. Η διαδικασία αυτή λάμβανε συνεχώς παρατάσεις, τη μία πίσω από την άλλη, αλλά πλέον λέγεται ότι φθάνει στο τέλος της. Οι τράπεζες έχουν «κουραστεί» με την υπόθεση, ενώ επιπλέον συνειδητοποιούν ότι η επιχείρηση, μέρα με τη μέρα, χάνει σε αξία. Η Forthnet υποχωρεί σε αξία γιατί χάνει μερίδιο αγοράς, ενώ επιπλέον φυλλορροεί και στο περιεχόμενο, όπως συνέβη με τις ποδοσφαιρικές ομάδες του ελληνικού πρωταθλήματος, που μεταφέρθηκαν στην ΕΡΤ. Η κίνηση αυτή μπορεί να μείωσε το λειτουργικό κόστος της επιχείρησης, ταυτόχρονα όμως στέρησε την ίδια από ένα ισχυρό περιουσιακό στοιχείο.\nΟ δεύτερος παράγοντας που συνηγορεί για το κλείσιμο της διαδικασίας είναι ότι ολοκληρώθηκε ο νομικός και οικονομικός έλεγχος της επιχείρησης. Οσο και αν ακούγεται περίεργο, μέχρι και τον περασμένο Αύγουστο, οι ενδιαφερόμενοι δεν είχαν πραγματοποιήσει τον νομικό και οικονομικό έλεγχο (due dilligence) της Forthnet. H διοίκηση της τελευταίας επί μήνες δεν τους διέθετε το σύνολο των συμβάσεών της, επικαλούμενη ζητήματα ανταγωνισμού. Τώρα, όμως, σύμφωνα με αξιόπιστες πηγές, η διοίκηση παρουσίασε το σύνολο των δεδομένων στους ενδιαφερόμενους επενδυτές και πλέον οι δύο ενδιαφερόμενοι, Wind – Vodafone και Antenna, διαθέτουν πλήρη εικόνα για την πραγματική οικονομική κατάσταση της επιχείρησης.\nΗ αλλαγή πλεύσης της διοίκησης της Forthnet υπαγορεύθηκε κυρίως από το γεγονός ότι η κατάσταση φθάνει στα όριά της. Ηδη η Alpha Bank διέγραψε την αξία της συμμετοχής στην εταιρεία, ενώ το ίδιο φημολογείται ότι έπραξε και η ΕΤΕ, χωρίς ωστόσο αυτό να επιβεβαιώνεται.\nΠάντως, το γεγονός ότι τη μεθεπόμενη Παρασκευή θα υπάρξει υποβολή προσφορών δεν σημαίνει αυτόματα ότι θα έχουμε και συμφωνία πώλησης. Η έκβαση των προσφορών εξαρτάται και από το περιεχόμενό τους που θα αξιολογηθεί από τις πωλήτριες τράπεζες. Σημειώνεται ότι πλέον οι ενδιαφερόμενοι ζητούν, εκτός από «κούρεμα» των δανείων, και «κούρεμα» των λοιπών υποχρεώσεων της επιχείρησης. Η εταιρεία έχει συνολικές υποχρεώσεις 600 εκατ.ευρώ, εκ των οποίων περίπου το 50% είναι οφειλές σε τράπεζες και τα υπόλοιπα προς προμηθευτές.


Η κυρία σφυρίζει κέλτικα | Έντυπη Έκδοση | Έντυπη Έκδοση Ελευθεροτυπίας\nΗ Λορίνα Μακένιτ χαίρεται να ταξιδεύει και να τραγουδά σε εκκλησίες. Ομως στην Ελλάδα έρχεται για να δώσει τρεις συναυλίες σε ανοιχτούς χώρους\nΜόλις επτά το πρωί ήταν στον Καναδά όταν η Λορίνα Μακένιτ απαντούσε στο τηλέφωνο - δύο το μεσημέρι, εδώ.\n«Ξυπνάω ακόμα πιο πρωί, μη νιώθετε άσχημα», λέει γελώντας. «Αλλωστε χαίρομαι όταν μιλάω με Ελλάδα». Προφανώς γι' αυτό δεν παραλείπει να συμπεριλαμβάνει τη χώρα μας στους σταθμούς της εκάστοτε περιοδείας της.\nΑυτή τη φορά θα κάνει τρεις στάσεις, την Τρίτη στο Αρχαίο Ωδείο Πάτρας, την Τετάρτη στο θέατρο Βράχων Μελίνα Μερκούρη και την Πέμπτη στη Μονή Λαζαριστών της Θεσσαλονίκης.\n«Το ελληνικό κοινό έχει επαφή με τις μουσικές που έρχονται από το παρελθόν. Ισως παίζει ρόλο και η μεσογειακή σας φλέβα, όπως και το γεγονός ότι γνωρίζετε από κοντά τους ανατολίτικους ήχους που αποτελούν μέρος του έργου μου. Την αγαπάτε τη μουσική, είναι φανερό», σχολιάζει.\nΗ γοητεία της παράδοσης\nΕχει κάνει και φίλους εδώ. Μπορεί να περπατάς ξαφνικά στη Χίο, όπως μου είχε συμβεί παλιότερα, και να την δεις ξαφνικά μπροστά σου. Ηταν στο νησί για διακοπές, στη θέση του συνοδηγού σε ένα κάμπριο και, κατάλευκη όπως ήταν, έμοιαζε όντως με ξωτικό. Δεν είναι επομένως τυχαίος ο χαρακτηρισμός που της έχει αποδοθεί.\nΕχει συνεργαστεί και με έλληνες μουσικούς στο An Ancient Muses - με τον Γιώργο Κοντογιάννη, τον Πάνο Δημητρακόπουλο κ.ά. «Παρακολουθώ την ελληνική μουσική. Μου αρέσουν πολύ τα έργα της Ευανθίας Ρεμπούτσικα, όπως και ο Γιώργος Νταλάρας», λέει.\nΚαι η διασκευή της Αλεξίου στο κομμάτι της «Tango to Evora», το γνωστό «Τανγκό της Νεφέλης»;\n«Υπέροχο» απαντάει ευγενικά. «Δεν ξέρω αν οι διασκευές γενικά αναδεικνύουν μία άλλη πτυχή κάποιου τραγουδιού, σίγουρα όμως το κάνουν γνωστό σε περισσότερο κόσμο».\nΓεννημένη στον Καναδά, με ιρλανδικές και σκοτσέζικες ρίζες, η Λορίνα Μακένιτ γοητεύθηκε γρήγορα από τις παραδοσιακές μουσικές. «Από 10 ετών που ξεκίνησα να παίζω πιάνο, κατάλαβα πως αυτός είναι ο προσανατολισμός μου. Ομως δεν φανταζόμουν πως θα γινόμουν τραγουδίστρια». Η κέλτικη μουσική κέντρισε ακόμα περισσότερο το ενδιαφέρον της. «Εχω παρατηρήσει πως οι κέλτικες μελωδίες αρέσουν σε μεγάλο μέρος του κοινού.\n»Μοιάζει σαν να λειτουργούν ενστικτωδώς, σαν να έχουν κάτι εσωτερικό που προσελκύει τον ακροατή. Και νομίζω πως το στυλ μου ως ερμηνεύτριας δένει με τις κέλτικες ενορχηστρώσεις. Εκτός αυτού του ήχου δεν νομίζω πως η φωνή μου αποτελεί κάτι το αξιοπρόσεκτο και, πιθανότατα, να μην είχα καμία τύχη σε ένα άλλο ρεπερτόριο. Σπούδασα για πολλά χρόνια κλασική μουσική, έστω κι αν έβλεπα πως δεν ταίριαζε στην ιδιοσυγκρασία μου. Ομως η τεχνική και η θεωρία της συνέβαλαν σημαντικά στην εξέλιξή μου ως μουσικού».\nΕχει κυκλοφορήσει οχτώ προσωπικά άλμπουμ, κάνοντας το ντεμπούτο της το 1985 με το «Elemental». Οι μεγάλες τις επιτυχίες ήρθαν αργότερα, τη δεκαετία του '90, με δίσκους όπως το «The Mask And Mirror» και «The Book Of Secrets». Εχει γράψει μουσική και για ταινίες, που ηχεί εντελώς διαφορετική από εκείνη των άλμπουμ της.\n«Σωστά», παρατηρεί. «Μου αρέσει να μεταλλάσσομαι και χαίρομαι που αυτό γίνεται φανερό. Νιώθω σαν να μπαίνω σε έναν ρόλο και προσπαθώ να τον υπηρετήσω. Είναι ένας τρόπος άσκησης». Και της αρέσει να ταξιδεύει. «Τα ταξίδια, το έχω πει και παλιότερα, αποτελούν τη βασική μου πηγή έμπνευσης. Είμαι τυχερή που λόγω της δουλειάς μου έχω τη δυνατότητα να γυρίζω τον κόσμο».\nΣυναυλίες και σε εκκλησίες\nΤην ρωτάω ποιος είναι ο ιδανικός τόπος και τρόπος για να ευχαριστηθεί κάποιος τις αιθέριες και ταξιδιάρικες συνθέσεις. «Θέλω να με ακούν με την καρδιά τους. Στον Καναδά, όπου δίνω συχνά συναυλίες, προτιμώ να παίζω σε μικρά παραδοσιακά σπίτια, σε εκκλησίες, σε χώρους με τριάντα ή σαράντα μόνο θεατές. Ομως δεν λέω όχι και σε μεγάλες συναυλίες με πολλά όργανα και πιο πλούσιες ενορχηστρώσεις. Και σε ανοιχτούς χώρους με τα αστέρια από πάνω».\nΣτην τωρινή της τουρνέ έχει προγραμματίσει εμφανίσεις σε χώρες με πλούσια ιστορία, από το Μαρόκο και τον Λίβανο μέχρι την Ουγγαρία και την Ιταλία.\nΔεν κάνει πολλά λάιβ η Λορίνα. Για ένα διάστημα μάλιστα τα είχε διακόψει εντελώς. Τρία συγγενικά της πρόσωπα, μεταξύ των οποίων και ο σύζυγός της, πνίγηκαν σε μια λίμνη το 1998. Τότε εκείνη αποσύρθηκε από το προσκήνιο.\n«Ηταν ένα γεγονός που με υπερέβαινε ως άνθρωπο. Αλλαξε άρδην η ζωή μου. Διαφοροποιείται πλήρως ύστερα από κάτι τέτοιο η φιλοσοφία της ζωής οποιουδήποτε». Στη συνέχεια ίδρυσε το Cook-Rees Memorial Fund For Water Search & Safety, ένα ίδρυμα που ασχολείται με τη θαλάσσια αγωγή.\n«Γίνεται εξαιρετική δουλειά κι έχει βοηθήσει αρκετό κόσμο να αποκτήσει τις απαραίτητες γνώσεις σχετικά με τη θάλασσα. Είναι απίστευτο, αλλά δεν ξέρετε πόσοι πολλοί άνθρωποι πνίγονται κάθε χρόνο». *


Αγοραστός στην Ολομέλεια του ΕΛΚ της Επιτροπής των Περιφερειών: «Θέλουμε την Κοινωνική Ευρώπη όπως την οραματίστηκαν οι δημιουργοί της» - TheNewspaper.gr\n-178 min. ago-Ανησυχία για τη μετάλλαξη Δέλτα: Πού εντοπίστηκαν νέα κρούσματα\n-159 min. ago-Χάος και σύγχυση με τα εμβόλια\n-155 min. ago-Λαμπρούλης: «Βουλευτής της ΝΔ ενοχοποίησε τους υγειονομικούς για να ξεπλύνει τις κυβερνητικές ευθύνες»\n-147 min. ago-Βόλος: Συνελήφθη κλέφτης με πλούσιο έργο - Έκλεβε μαγαζιά και μοτοσυκλέτες\n-142 min. ago-Αυστηρότερο πλαίσιο για τους ταξιδιώτες εκτός ΕΕ ζητούν Μέρκελ-Μακρόν\n-141 min. ago-Η πρόταση για τις επικουρικές δεν αποτελεί μεταρρύθμιση\n-140 min. ago-Τελευταίο μπάνιο για 74χρονο Βολιώτη επιχειρηματία - Πνίγηκε σε παραλία της Ν. Αγχιάλου\n-140 min. ago-Ποινική δίωξη για βαριά σκοπούμενη σωματική βλάβη κατά συρροή στον ιερέα που έριξε καυστικό υγρό\n-134 min. ago-Η φωτογραφία της Meghan και του Harry που έχει κρατήσει η βασίλισσα Ελισάβετ στο Buckingham\n-132 min. ago-Έκθεση σοκ για όσα «θυμάται» η μικρή Λυδία από τη μεζονέτα\nΗ Λάρισα ανάμεσα στις «εξυπνότερες» πόλεις της Ελλάδας


Γ.Χατζημάρκος για διαχείριση απορριμμάτων στην Κάλυμνο: Μέχρι να γίνουν τα έργα, την ευθύνη των ενδιάμεσων λύσεων έχει ο Δήμος Καλυμνίων (video) - RodosToday\nΓ.Χατζημάρκος για διαχείριση απορριμμάτων στην Κάλυμνο: Μέχρι να γίνουν τα έργα, την ευθύνη των ενδιάμεσων λύσεων έχει ο Δήμος Καλυμνίων (video)\nΝησιά της ΠΕ Καλύμνου επισκέφτηκε ο Περιφερειάρχης Νοτίου Αιγαίου Γεώργιος Χατζημάρκος. Μετά τη Λέρο,Πάτμο,Αρκιούς, Μαράθι, από χθες απόγευμα Μεγάλης Τετάρτης βρίσκεται στην Κάλυμνο.\nΣήμερα Μεγάλη Πέμπτη, στις 10.00 το πρωί, ο Περιφερειάρχης συναντήθηκε στο Επαρχείο και συνεργάστηκε με τον Έπαρχο Μανώλη Μουσελλή .\nΟ Έπαρχος καλωσόρισε τον Περιφερειάρχη και τον ευχαρίστησε δημόσια για τη πολύ καλή συνεργασία που έχουν και για την άμεση ανταπόκριση του στα αιτήματα που υποβάλλονται από την ΠΕ Καλύμνου. Επίσης του πρόσφερε σε ένδειξη τιμής για την προσφορά του, την αναμνηστική πλακέτα του Επαρχείου.\nΜετά το καλωσόρισμα του Επάρχου, ο Περιφερειάρχης έκανε δηλώσεις. Ξεκινώντας είπε: Είναι μεγάλη χαρά κάθε φορά, που επισκέπτομαι τα νησιά μας και διαπιστώνω την πρόοδο των θεμάτων που έχουμε χειριστεί. Θέλω να ευχαριστήσω τον Έπαρχο για την εξαιρετική δουλειά που κάνει και την αφοσίωση του, την πίστη του στην τάξη, στο νοικοκυριό, βασικές αρχές που από την πρώτη στιγμή της θητείας του είχαμε βάλει ως οδηγό της προσπάθειας του.\nΣτη συνέχεια αναφέρθηκε στις απρόβλεπτες δυσκολίες που παρουσιάστηκαν από την πανδημία και εξέφρασε την αισιοδοξία του, ότι από εδώ και πέρα θα πάμε πολύ καλά, κάνοντας αναφορά σε έργα που θα ξεκινήσουν ή βρίσκονται σε εξέλιξη και σε έργα που ολοκληρώθηκαν εδώ στην Κάλυμνο.\nΒέβαια ενδιαφέρον έχει η απάντηση του Γιώργου Χατζημάρκου σε ερώτηση που του τέθηκε από την Μπέττυ Μαϊλλη για το μεγάλο πρόβλημα της διαχείρισης των απορριμμάτων στην Κάλυμνο.\nΟ Περιφερειάρχης είπε ότι ο ΦΟΔΣΑ θα προχωρήσει στην καλύτερη λύση του προβλήματος, αλλά ξεκαθάρισε ότι στο ενδιάμεσο διάστημα, στην μεταβατική περίοδο μέχρι να ολοκληρωθούν τα έργα, την ευθύνη την έχει αποκλειστικά ο Δήμος Καλυμνίων.\nΤο τεράστιο πρόβλημα με τη διαχείριση των απορριμμάτων δεν το έχει η Κάλυμνος τώρα το είχατε δεκαετίες.\nΜε το θέμα της μεταβατικής περιόδου, της ενδιάμεσης λύσης η Περιφέρεια δεν έχει καμία σχέση. Ο ΦΟΔΣΑ έχει σχέση μόνο με την τελική λύση. Αυτό αναλάβαμε ,αυτό θα το φέρουμε σε πέρας με τον καλύτερο τρόπο και ήδη κλείνουμε κάτι που επί δεκαετίες δεν βρήκε λύση. Το λέω νέο κύτταρο ,το λέω ΧΥΤΥ, αυτό είναι δική μας ευθύνη θα το παραδώσουμε. Καθώς και τα εργοστάσια διαχείρισης που θα είναι ένα έργο, μία χρηματοδότηση για Μονάδες σε Κάλυμνο και Κω με τη διαδικασία με ΣΔΙΤ. Αυτά θα τα παραδώσει ο ΦΟΔΣΑ για να δείξει στον κόσμο πως γίνεται η σωστή διαχείριση περιβαλλοντικά και πως γυρνάμε σελίδα από τις αμαρτίες και τα εγκλήματα του παρελθόντος.\nΜέχρι τότε, ο μοναδικός Φορέας που έχει την αρμοδιότητα και την ευθύνη να διαχειριστεί τα θέματα, παραμένει ο Δήμος Καλύμνου. Όλοι οι δήμοι. Οι ενδιάμεσες λύσεις παραμένουν στου Δήμους. Το ότι κάποιος κόσμος βρίσκει την ευκαιρία να λέει, τώρα ανέλαβε ο Χατζημάρκος, δεν ισχύει αυτό. Φίλοι, φίλοι, αλλά καλοί λογαριασμοί\nΝα βοηθήσουμε μελετητικά, να πούμε τη γνώμη μας, να το κάνουμε και το κάνουμε πάντα. Έχουμε καμιά δουλειά στα Σχολεία, στα αθλητικά γήπεδα; Και όμως βοηθάμε χρηματοδοτικά και μελετητικά και να δημοπρατήσουμε. Βοήθεια σε ότι θέλετε. Καθαρές κουβέντες στο ποιανού είναι η ευθύνη. Περιμένω, έχω ζητήσει από το Δήμαρχο να βρει γη. Έχω δεσμευτεί κι εγώ και ο Έπαρχος, ότι βοήθεια ζητηθεί,να βοηθήσουμε μελετητικά, όσο είναι δυνατό να βρεθεί η πιό σύντομη λύση για να φτάσει το νησί να κάνει δεματοποίηση. Αν βρω νόμιμο τρόπο να βοηθήσω και οικονομικά θα το κάνω. Η ενδιάμεση λύση είναι του Δήμου Καλυμνίων.\nΟ Γιώργος Χατζημάρκος, επίσης αναφέρθηκε στον αξονικό τομογράφο που προμηθεύτηκε η Περιφέρεια και στην ενίσχυση του προσωπικού του Νοσοκομείου με 22 άτομα που μισθοδοτούνται από την Περιφέρεια.\nΚλείνοντας έδωσε τις ευχές τους για τις άγιες ημέρες του ΠΑΣΧΑ\nΔείτε αναλυτικά τα όσα είπε ο Περιφερειάρχης Γιώργος Χατζημάρκος στο video που ετοίμασαν η Μπέττυ Μαίλλη και ο Μάμας Χαραμαντάς


Σοκαριστικές εικόνες περιβαλλοντικής μόλυνσης. | Τα παράξενα είναι εδώ!\nΣοκαριστικές εικόνες περιβαλλοντικής μόλυνσης.\nΈνα παιδί ψάχνει για κέρματα στα μολυσμένα νερά του ποταμού Yamuna. στο Νέο Δελχί. Η πρωτεύουσα της Ινδίας είναι ο κύριος υπαίτιος για την μόλυνση του ποταμού, έχοντας την ευθύνη για το 79% των συνολικών αποβλήτων που χύνονται στην κύτη του. Παρά το ότι η Ινδική κυβέρνηση ξοδεύει εκατομμύρια προσπαθώντας να τον καθαρίσει, τα επίπεδα της μόλυνσης συνεχίζουν να αυξάνονται.\nΈνας άντρας συλλέγει νεκρά ψάρια στην λίμνη Guanqiao στο Wuhan της επαρχίας Hubei στην Κίνα.\n01 Μαρτίου 2009. Ένα μολυσμένο ποτάμι καλυμμένο με σκουπίδια στην Μανίλα των Φιλιππίνων. Μέσα στο 2009, η υπηρεσία περιβάλλοντος και φυσικών πόρων ανέφερε ότι οι Φιλιππίνες φιλοξενούν 50 από τα πιο μολυσμένα ποτάμια στον κόσμο, με την πλειονότητα των μολυσματικών παραγόντων να προέρχονται από τα τοπικά απόβλητα.\n25 Απριλίου 2009. Εθελοντές προσπαθούν να καθαρίσουν ένα φράγμα που είναι γεμάτο με πλαστικά μπουκάλια και άλλα σκουπίδια, μπλοκάροντας το φράγμα Vacha κοντά στην πόλη Krichim της Βουλγαρίας.\nΜια αγελάδα βόσκει εν μέσω βουνών από σκουπίδια στην Dhaka. Με πάνω από 8000 φτωχομαχαλάδες, χιλιάδες ανθρώπων δουλεύουν κάθε μέρα στο μολυσμένο περιβάλλον της πρωτεύουσας του Μπαγκλαντές. Η πόλη είναι γνωστή για το αρνητικό ρεκόρ του να είναι η 2η πόλη στον κόσμο με το πιο μολυσμένο δίκτυο υδροδότησης.\n← 7 από τα γνωστότερα ποτά του κόσμου και η ιστορία του ονόματός τους\nAll Things Are Possible! →


Τη Δευτέρα κρίνεται το μέλλον της φετινής σεζόν στην Α1 - NiceMagazine.Gr\nΑρχική Αθλητισμός Τη Δευτέρα κρίνεται το μέλλον της φετινής σεζόν στην Α1\nΤη Δευτέρα κρίνεται το μέλλον της φετινής σεζόν στην Α1\nΟ περιορισμός στις μετακινήσεις δεν περιορίζει τη δυνατότητα του ΕΣΑΚΕ να αποφασίσει -μέσω τηλεδιάσκεψης- για το μέλλον του φετινού πρωταθλήματος. Οι παράγοντες των ομάδων καλούνται να αποφασίσουν αν θα ολοκληρωθεί εδώ και τώρα η σεζόν, ή αν θα περιμένουν τις εξελίξεις από τον κορωνοϊό, δίνοντας παράταση στο προσωρινό «λουκέτο». Υπάρχουν κάποια σενάρια, κανένα όμως δεν είναι 100% ασφαλές, κανένα δεν είναι… κοινής αποδοχής, γι’ αυτό κι η Δευτέρα έχει τεράστιο ενδιαφέρον.\nΠρώτο σενάριο είναι αυτό που θέλει το πρωτάθλημα να ολοκληρωθεί (αν κι όταν). Είναι αυτό που θα εκμηδενίσει τις πιθανότητες καταγγελίας σύμβασης από την πλευρά των χορηγών, είναι αυτό που αποδίδει… δικαιοσύνη, τόσο προς τα πάνω, όσο και προς τα κάτω. Έχει, όμως, ένα τεράστιο εμπόδιο.\nΠέραν του ότι δεν είναι δεδομένο πότε θα μπορεί να ξεκινήσουν ξανά οι αγώνες, είναι ζητούμενο πώς θα εμφανιστούν οι ομάδες. Για παράδειγμα ο Πανιώνιος όχι μόνο έχει απωλέσει την… αμερικανική βοήθεια, αλλά κάθε ξένος που φεύγει προχωρά σε σκληρές καταγγελίες. Ως εκ τούτου, είναι ένα θέμα πόσο αξιόμαχος θα είναι. Και δεν είναι η μοναδική ομάδα που αντιμετωπίζει πρόβλημα.\nΤι θα γίνει αν αρκετοί ξένοι των ομάδων δεν επιστρέψουν; Θα επιτραπεί στις ομάδες να κάνουν εκτός πλαισίου μεταγραφές, ή θα παίξει καθένας με αυτούς που έχει, ακόμα και δίχως ξένους; Αυτό είναι το κυριότερο πρόβλημα, γι’ αυτό υπάρχουν κι άλλα σενάρια.\nΔεύτερο είναι αυτό που θέλει το πρωτάθλημα να ολοκληρώνεται… χθες. Εδώ, όμως, υπάρχουν δύο εκ διαμέτρου αντίθετες τάσεις. Η μία λέει πως θα αναδειχθεί πρωταθλητής ο Παναθηναϊκός, δεν θα υποβιβαστεί κανείς, καθώς αν αυτή τη στιγμή «κλειδώσει» η βαθμολογία, υποβιβάζονται Άρης και ΠΑΟΚ. Και κανείς στον ΕΣΑΚΕ δεν σκέφτεται το επόμενο πρωτάθλημα δίχως τον Ολυμπιακό και τους «αιώνιους» της Θεσσαλονίκης.\nΗ άλλη τάση είναι να ολοκληρωθεί το πρωτάθλημα δίχως να πέσει κανείς, αλλά και δίχως να υπάρξει πρωταθλητής. Δεν μπορεί -λένε οι υποστηρικτές αυτής της αντίληψης- να μετρήσει η βαθμολογία προς τα πάνω και να ανακηρυχθεί πρωταθλητής ο Παναθηναϊκός, αλλά να μην μετρήσει προς τα κάτω, ώστε να μην υποβιβαστούν οι ομάδες της Θεσσαλονίκης. Ή δεν αναδεικνύεται πρωταθλητής και δεν υποβιβάζεται κανείς, ή ο Παναθηναϊκός πρωταθλητής κι Άρης – ΠΑΟΚ στην Α2 κατηγορία.\nΣημειολογικά αν δεν αναδειχθεί πρωταθλητής, θα είναι η πρώτη χρονιά μετά το 1998, που ο Παναθηναϊκός δεν θα κατακτήσει τίτλο, αν δεν πάρει την Ευρωλίγκα.\nΈχουμε γράψει και παλιότερα ότι από τις… καυτές πατάτες είναι το θέμα της ανόδου του Ολυμπιακού, καθώς αν δεν συνεχιστεί το πρωτάθλημα της Α2, αν δεν γίνουν πλέι οφ, οι «ερυθρόλευκοι» μένουν στην Α2, κάτι που θα στερήσει ανταγωνιστικότητα και δυνατότητα προσέγγισης χορηγών από τον ΕΣΑΚΕ. Δεδομένου ότι το τοπίο θα είναι θολό στο κομμάτι της διαφήμισης μετά τον κορωνοϊό και τις οικονομικές επιπτώσεις, αυτό είναι καταστροφικό.\nΌπως αντιλαμβάνεστε υπάρχουν λύσεις, αλλά καμία δεν είναι εύκολη, καμία δεν είναι καθολικής αποδοχής. Γι’ αυτό και τη Δευτέρα θα είναι… μεγάλη μέρα.\nΠροηγούμενο άρθροΔραματικές ώρες στην Ιταλία: Κλείνουν όλες οι παραγωγικές δραστηριότητες της χώρας\nΕπόμενο άρθροΤο ηχητικό μήνυμα των αστυνομικών περιπολιών κατά του συνωστισμού


Ο Ηφαιστίωνας έδωσε τη χαριστική βολή στην ελαιοπαραγωγή της Κρήτης :: panicradio937\nΗ ελαιοκομική περίοδος κλείνει με τον χειρότερο δυνατό τρόπο στην Κρήτη\n«Οι ριπές των ανέμων και η χαλαζόπτωση που είχαμε κατά τόπους ράβδισαν και τις τελευταίες ελιές που είχαν απομείνει. Είχαμε παραδοσιακές όψιμες περιοχές, όπως είναι στον νομό Ηρακλείου η ευρύτερη περιοχή στο Φράγκα της Φανερωμένης όπου συνήθως η συγκομιδή γίνεται τέλος Φλεβάρη αρχές Μάρτη. Αυτές οι ελιές πλέον δεν υπάρχουν! Η αποτίμησή μας είναι πολύ τραγική», υποστηρίζει ο κ. Μύρων Χιλετζάκης, αντιπρόεδρος της Ένωσης Ηρακλείου και της ομάδας αμπελουργών και ελαιοπαραγωγών Κρήτης στο cretalive.gr.\n«Τα φαινόμενα του Ηφαιστίωνα ήταν στο αποκορύφωμά τους. Επισκεφθήκαμε τον κάμπο δίπλα στη γέφυρα του Κερίτη, όπου εκεί καλλιεργούνται ως επί το πλείστον οπωροκηπευτικά (υπάρχουν μεγάλες καλλιέργειες από πορτοκάλια, γκρέιπ φρουτ και αβοκάντο). Είδαμε καταστροφές που ξεπερνούν το 50 % - 60% της παραγωγής!» σημειώνει ο αντιπρόεδρος της Ένωσης Μύρων Χιλετζάκης.\n«Ο χειμώνας δεν βγαίνει!» μας απαντά ο κ. Χιλετζάκης. «Τώρα τον Δεκέμβριο ζεστάθηκαν λίγο με κάποια χρήματα των επιδοτήσεων - όσοι τα πήραν. Οι επόμενοι μήνες δεν ξέρω πώς θα περάσουν. Λιπάσματα δεν έχει κανείς την οικονομική άνεση να βάλει. Υπάρχει ένας τεράστιος προβληματισμός στον ελαιοκομικό χώρο!»\nΟ αντιπρόεδρος της Ένωσης Ηρακλείου ζητά για άλλη μία φορά τη συνδρομή της Πολιτείας για την στήριξη των παραγωγών και τον σχεδιασμό της επόμενης περιόδου: «Το κράτος πρέπει άμεσα να στηρίξει τους ελαιοπαραγωγούς! Σεβόμαστε την Επιτροπή που έχει συσταθεί από τον Υπουργό Αγροτικής Ανάπτυξης - αποτελείται από αξιόλογους ανθρώπους. Πρέπει όμως άμεσα να κατατεθεί ο φάκελος, για να ξέρουμε κι εμείς τι χρήματα θα πάρουν οι ελαιοπαραγωγοί μας - είτε εκείνοι που είναι κατά κύριο επάγγελμα, είτε οι ετεροεπαγγελματίες που είναι πάρα πολλοί στην Κρήτη, για να στηριχθούν και να μπορέσουν να μπουν στην νέα καλλιεργητική σεζόν».


Ο ΧΑΦΙΕΣ: Γιατι αν δεν ξυπνήσουμε τώρα, θα ξυπνήσουμε αργα και τότε δε θα χει το πράμα γυρισμο !\nΠριν απο ενα χρονο,εγκαινιασαν το λεγομενο,"ΑΓΑΛΜΑ ΤΗΣ ΠΑΝΘΡΗΣΚΕΙΑΣ"!\nΠοιοι το εγκανιασαν,ο Μπακογιαννης πρωτος και καλυτερος,ο Πατουλης,ο Παυλοπουλος,η Μαριαννα Βαρδινογιαννη..!\nΚαι μετα αναρωτιομαστε γιατι "κολαει" κορονοιος απ την Θ Κοινωνια?\nΓιατι μας απαγορευσαν να κανουμε Πασχα και θα μας απαγορευσουν να κανουμε και Χριστουγεννα? Ο λογος προφανης!\nΤο 2019 εγκαινιασαν την Πανθρησκεια!\nΚαι αυτο σημαινει οτι,σιγα σιγα θα πρεπει να την συνηθισουμε,οπως και τις μασκες!\nΘα πουνε πχ ο Σταυρος στο κονταρι της Σημαια αλλα και στο πανι,προτρεπει σε μισαλοδοξια! Ηδη με την αναληψη των καθηκοντων της η νεα ΠτΔ,το πρωτο που εκανε ειναι να πεταξει την σημαια μας,μεσα απ το προεδρικο μεγαρο!\nΟι Αγιες εικονες σε Δημοσιες υπηρεσιες και σε δημοσια θεα(πχ μαγαζια,χωρους εργασιας...),θα κατεβουν,γιατι ερεθιζουν τους αλλοθρησκους και αθεους!\nΔεν θα μπορει να υπαρχει Εκκλησια Χριστιανων,Εκκλησια Εβραιων,Εκκλησια Μουσουλμανων....θα υπαρχει μια Εκκλησια που θα προσευχοντε διαφορετικες μερες και ωρες οι οποιες Θρησκειες!\nΔεν θα μπορουν οι Θρησκειες να αρνουντε τελεση μεικτων γαμων πχ μουσουλμανα με Χριστιανο,γιατι προτρεπει σε μισος!\nΔεν θα μπορεις να φορας σε κοινη θεα Θρησκευτικα συμβολα,πχ Σταυρο στο λαιμο,κομποσχοινι με Σταυρο στο χερι...!\nΑκομα και μεσα στο σπιτι σου θα απαγορευεται να αναρτεις στο τοιχο ΣΟΥ,Εικονοστασι με Αγιες εικονες,γιατι θα θεωρουν οτι γαλουχεις τα παιδια σου με μισαλοδοξια,αντισημιτισμο,ρατσισμο...και θα σου παιρνουν την επιμελεια τους!\nΓια την καταργηση του Μητερα Πατερα,το εχουμε χιλιοακουσμενο και αντικατασταση απο,Γονεας Α και Γονεας Β!\nΑΥΤΑ ΤΑ ΣΧΕΔΙΑ ΕΧΕΙ Η ΝΤΠ!\nΚαι μετα τις εκλογες 3 Νοεμβριου και την ηττα,οπως λενε του Τραμπ,θα αρχισουν να παιρνουν σαρκα και οστα!!\nΔε προκειτε να καταφερουν ομως τιποτα,γιατι ο Θεος εχει αλλα σχεδια για τον λαο Του!\nΑλλα και εμεις θα πρεπει να ΞΥΠΝΗΣΟΥΜΕ και να μην χαφτουμε αμασητο οτι μας πετανε!\nΓιατι αν δεν ξυπνησουμε τωρα,θα ξυπνησουμε αργα και τοτε δε θα χει το πραμα γυρισμο!\nΚΑΙ ΔΕΝ ΞΕΧΝΑΜΕ ΠΟΤΕ! Τι εγινε ο 9 χρονος μαθητης που πεθανε απο ανακοπη,υπαρχει ευθυνη της μασκας?\nΟ 15 χρονος με ανακοπη? Δεχθηκε πιεσεις ο ιδιοκτητης του Γηροκομιου που αυτοκτονησε? Και αν ΝΑΙ,τι πιεσεις και απο ποιους?\nΑυριο που ξεκιναει η καθολικη χρηση μασκας παντου,Τα ΜΜΕ θα βαλουν μασκες,τα τηλεπαιχνιδια,δημοσιογραφοι,Big brother,το ΤΑΧΙ του ΑΝΤ1 με οδηγο με επιβατες....??\nΕΜΠΡΟΣ ΛΟΙΠΟΝ ΑΔΕΛΦΙΑ ΣΤΟ ΔΡΟΜΟ ΠΟΥ ΧΑΡΑΞΕ Η ΕΥΡΥΤΑΝΙΑ ΚΑΙ ΚΟΡΟΝΟΙΟΣ ΔΕΝ ΤΗΝ ΠΙΑΝΕΙ,ΞΟΦΑΛΤΣΑ ΠΕΡΝΑΕΙ !!\nΕις Θεος Μεθ υμων,ουδεις καθ υμων!!


Όταν 5 ποpνοσταρ πέθαναν σε 3 μήνες. Οι δυσκολίες και η ανάγκη για ψυχολογική υποστήριξη | Madata.GR\nΌταν 5 ποpνοσταρ πέθαναν σε 3 μήνες. Οι δυσκολίες και η ανάγκη για ψυχολογική υποστήριξη\n23 Σεπτεμβρίου 2021 - 09:21 | Κόσμος\nΑπό τον Νοέμβριο του 2017 μέχρι και τον Ιανουάριο του 2018, σε διάστημα μόλις τριών μηνών, 5 ποpνοσταρ έχασαν τη ζωή τους ίσως με διαφορετικό τρόπο, αλλά οι αιτίες ήταν κοινές. Ο θάνατός τους έστρεψε τα βλέμματα στη βιομηχανία ενηλίκων και στις ποpνοσταρ, που έπρεπε να αντιμετωπιστούν κι αυτές σαν εργαζόμενες και όχι όπως τις έχουν στο μυαλό τους εκατομμύρια άντρες.\nΑκολούθησε η 20χρονη Olivia Nova στις 7 Ιανουαρίου στοπ Las Vegas. Πέθανε από σηψαιμία στα νεφρά. Βρέθηκε αρκετές ώρες μετά τον θάνατό της, με το δωμάτιο να είναι γεμάτο από φάρμακα για τα νεφρά. Οι γιατροί την είχαν προειδοποιήσει πολλές φορές, ότι οι μέρες της δεν θα είναι «πολλές» αν δεν κόψει άμεσα το ποτό.\nΗ Olivia Lua ήταν η τελευταία σε αυτόν τον απολογισμό των νεκρών ποpνοσταρ. Η 23χρονη βρέθηκε νεκρή στις 19 Ιανουαρίου σε κέντρο αποτοξίνωσης, όπου προσπαθούσε να πολεμήσει τον εθισμό της στα συνταγογραφούμενα χάπια. Μια εβδομάδα νωρίτερα είχε ξανακυλήσει και επέστρεψε στο κέντρο αποτοξίνωσης για να «σώσει» τη ζωή της. Τα μηνύματά της στο διαδίκτυο όπως «χωρίς αγάπη» και «το αισθάνομαι παντού, τίποτα δεν με φοβίζει πια», κατέδειξαν την κακή ψυχολογική κατάσταση στην οποία βρισκόταν.\nΜετά τους θανάτους των νεαρών κοριτσιών που πάλευαν με τους εθισμούς και την κατάθλιψη, οι φωνές για περισσότερη ψυχολογική υποστήριξη στην ενήλικη βιομηχανία πλήθαιναν. Οι εργαζόμενοι σε αυτήν είναι ιδιαίτερα ευαίσθητη και πολύ ευάλωτοι και χρειάζονται υποστήριξη για να μην επηρεάζονται αρνητικά από το στίγμα της σeξουαλικής εργασίας που ενδεχομένως κάποιος θα τους κολλήσει.\nΣε περιόδους ανεργίας και χαμηλής ζήτησης εργασίας, οι ποpνοσταρ δεν είναι εύκολο να στραφούν σε άλλη εργασία. Αυτό θα χρειαστεί πολύ χρόνο και τα αποτελέσματα δεν είναι εγγυημένα. Αν σε αυτή την ανασφάλεια προσθέσουμε τα αρνητικά που έχει αυτή η δουλειά, που σε καμία περίπτωση δεν είναι εύκολη ψυχολογικά και σωματικά, τότε η ανάγκη για βοήθεια που έχουν όλοι όσοι εργάζονται στον χώρο είναι επιβεβλημένη, γιατί αλλιώς θα στραφούν σε άλλες «εύκολες» λύσεις. Ο κάθε ένας από εμάς άλλωστε έχει δικαίωμα στον σεβασμό και στα δικά του συναισθήματα, γι' αυτό και δεν μπορούμε να κρίνουμε τίποτα έξω από τον χορό.


ΜΠΑΜΠΕΡΓΚ - ΕΡΥΘΡΟΣ ΑΣΤΕΡΑΣ 78-79: ΟΙ ΜΕΝ ΕΙΧΑΝ ΜΕΛ(Λ)Ι ΑΛΛΑ ΟΙ ΔΕ... ΜΙΛΚΟ! | Τα μπασκετικά κακώς κείμενα\nΜΠΑΜΠΕΡΓΚ - ΕΡΥΘΡΟΣ ΑΣΤΕΡΑΣ 78-79: ΟΙ ΜΕΝ ΕΙΧΑΝ ΜΕΛ(Λ)Ι ΑΛΛΑ ΟΙ ΔΕ... ΜΙΛΚΟ!\n0 0 w0nd3rchi1d Τετάρτη, 16 Νοεμβρίου 2016 Edit this post\nΈνα ματς με δυο όψεις (μια ανά ημίχρονο) διεξήχθη στη Βαμβέργη! Το τέλος βρήκε νικήτρια την ομάδα του Μίλκο Μπιέλιτσα με 78-79, μετά απ...\nΈνα ματς με δυο όψεις (μια ανά ημίχρονο) διεξήχθη στη Βαμβέργη! Το τέλος βρήκε νικήτρια την ομάδα του Μίλκο Μπιέλιτσα με 78-79, μετά από ένα γεμάτο ένταση τέταρτο δεκάλεπτο, που έκλεισε με χαμένο λέι απ του Μίλερ, στο οποίο ο Τρινκιέρι ζήτησε έντονα φάουλ, αλλά η επανάληψη δε φαίνεται να τον δικαιώνει αν και ομολογουμένως η φάση είναι εξαιρετικά δύσκολη.\nΑς δούμε όμως πώς φτάσαμε ως εκεί. Η Μπάμπεργκ ξεκίνησε δυνατά το παιχνίδι φτάνοντας γρήγορα σε ένα 8-1 με δυο τρίποντα του Στάιγκερ. Ο Ερυθρός Αστέρας φαινόταν να έχει κολλήσει στην επίθεση και αυτό αποδείχτηκε από το ότι πέτυχε το πρώτο του καλάθι εντός παιδιάς στο 4’. Γενικότερα η πρώτη περίοδος χαρακτηρίστηκε από κακές επιλογές στην επίθεση και από τις δυο ομάδες. Παρόλα αυτά ο Αστέρας κατάφερε να μαζέψει τη διαφορά και το δεκάλεπτο έκλεισε με σκορ 14-14, με συνολικά 11/33 σουτ και 8 λάθη.\nΗ δεύτερη περίοδος ήταν μια παρόμοια της πρώτης, όσον αφορά στο (κακό) μπάσκετ που παιζόταν. Χαρακτηριστικά, στο 15’ η ευστοχία των ομάδων μόλις που ακουμπούσε το 37% (18/48 FG) και τα λάθη ήταν ήδη 14. Κάπου εκεί, οι φιλοξενούμενοι, με εναλλαγή της άμυνάς τους από man to man σε ζώνη και το αντίθετο, εκμεταλλεύτηκαν τις κακές επιθετικές επιλογές της Μπάμπεργκ και κατάφεραν να φτάσουν ως και το +10, με το ημίχρονο τελικά να κλείνει στο 29-38. Ο Μέλλι με τον Μπιέλιτσα είχαν ήδη αρχίσει να ξεχωρίζουν, με 5 πόντους και 4 ριμπάουντ ο Ιταλός και 9 πόντους ο Κροάτης. Επιπλέον ο Αστέρας έπαιρνε 8 πόντους από το Σιμόνοβιτς, με καλά στατιστικά και άλλα 6 ριμπάουντ από τον Κούζμιτς, ο οποίος γενικότερα έκανε ακόμα ένα «μεστό» παιχνίδι.\nΗ τρίτη περίοδος (και το δεύτερο ημίχρονο τελικά εν γένει) ήταν κάτι το διαφορετικό για παίκτες και θεατές! Η γηπεδούχος μπήκε φουριόζα, έκανε ένα γρήγορο 5-0 και ισοφάρισε αργότερα σε 43-43, με τον Μέλλι να φτάνει τα 4/4 τρίποντα! Πίεσε ακόμα περισσότερο, εκλογίκευσε το παιχνίδι της, έβγαλε σωστές επιλογές και με τον Ιταλό να δείχνει το δρόμο φτάσαμε στο 50-45. Οι Σέρβοι, δεν μπορούσαν να μείνουν με σταυρωμένα τα χέρια, έσφιξαν την άμυνά τους, δεν επέτρεψαν ρήγματα στη ρακέτα, έβγαλαν ενέργεια στο παρκέ και τελικά η τρίτη περίοδος έκλεισε με σκορ 61-58 και με στατιστικά που ως εκείνη τη στιγμή για το ματς ήταν ουτοπικά: Μπάμπεργκ 8/8 δίποντα, 5/6 τρίποντα, 5/5 βολές, και Αστέρας 3/4 τρίποντα, 5/6 βολές με το Σιμόνοβιτς να φτάνει συνολικά τους 15 πόντους! Χαρακτηριστικό είναι ότι η Μπαμπεργκ κατάφερε να βάλει σε μια περίοδο, 3 πόντους παραπάνω από όσους είχε βάλει σε όλο το πρώτο ημίχρονο!\nΗ τέταρτη και τελευταία περίοδος ήταν βγαλμένη από ταινία του Χίτσκοκ, που θα έλεγε και μια ψυχή περιγράφοντας. Συνεχείς εναλλαγές εύστοχων και άστοχων σουτ εκατέρωθεν, πολλές ισοπαλίες στο σκορ και το προβάδισμα συνεχώς άλλαζε χέρια ,αλλά πάντα με βραχεία κεφαλή! Τελικά, το ματς έληξε με τον Τρινκιέρι να δίνει την μπάλα στον Μίλλερ για την τελευταία επίθεση, ο οποίος όμως δεν κατάφερε να σκοράρει στο ντράιβ που επιχείρησε και η Μπάμπεργκ έχασε ακόμα έναν αγώνα τον οποίο έκανε στο τέλος θρίλερ!\nΞεχώρισαν ο Μπιέλιτσα από τους νικητές με 5/9 δίποντα, 8/9 βολές, 5 ριμπάουντ και 3 ασίστ και ο Μέλλι από τους ηττημένους με 2/3 δίποντα, 4/4 τρίποντα, 10 ριμπάουντ και 2 ασίστ! Επιπλέον, πρέπει να αναφερθεί και ο Σιμόνοβιτς ο οποίος είχε 6/8 σουτ συνολικά σε κρίσιμα χρονικά σημεία καθώς και 4 ριμπάουντ, όπως και ο Ζήσης με 4/6 δίποντα, 3/3 βολές και 9 ασίστ!\nΠλέον ο Αστέρας βρίσκεται στο 3-4 ενώ η Μπάμπεργκ στο 2-5 με τα περισσότερα ματς να τα έχει χάσει, όπως αυτό, με ελάχιστες διαφορές (4/5 με διαφορά ενός καλαθιού)! Σήμερα κατάφερε να μην κερδίσει όντας καλύτερη σε ευστοχία και στα δίποντα και στα τρίποντα αλλά και στις βολές...\nΕΡΥΘΡΟΣ ΑΣΤΕΡΑΣ ΕΥΡΩΛΙΓΚΑ ΜΠΑΜΠΕΡΓΚ WONDERCHILD\nΤα μπασκετικά κακώς κείμενα: ΜΠΑΜΠΕΡΓΚ - ΕΡΥΘΡΟΣ ΑΣΤΕΡΑΣ 78-79: ΟΙ ΜΕΝ ΕΙΧΑΝ ΜΕΛ(Λ)Ι ΑΛΛΑ ΟΙ ΔΕ... ΜΙΛΚΟ!


Καθημερινές χημικές ουσίες, ορμόνες και καρκίνος του μαστού: Πως συνδέονται; – Breast Care\nΚαθημερινές χημικές ουσίες, ορμόνες και καρκίνος του μαστού: Πως συνδέονται;\nΜια άλλη μελέτη κυτταρικής καλλιέργειας εντάσσεται στη λίστα των ερευνών που διερευνούν τη σχέση μεταξύ χημικών ουσιών του περιβάλλοντος και καρκίνου του μαστού. Αν και είναι νωρίς για να τολμηρούς ισχυρισμούς, αυτό το άρθρο καλύπτει αυτό που πιστεύουν σήμερα οι ειδικοί.\nΚαθημερινά έχουμε έκθεση σε δεκάδες χημικές ουσίες. Ο αέρας που αναπνέουμε περιέχει χημικά – άζωτο, οξυγόνο και διοξείδιο του άνθρακα, μεταξύ πολλών άλλων – και το ίδιο και το νερό που πίνουμε. Υπάρχουν επίσης πολλές χημικές ουσίες που έχουμε δημιουργήσει, όπως η ασπιρίνη, η οποία είναι ένα αποτελεσματικό φάρμακο.\nΟργανισμοί, συμπεριλαμβανομένης της Υπηρεσίας Τροφίμων και Φαρμάκων (FDA) και της Υπηρεσίας Προστασίας του Περιβάλλοντος (EPA) δοκιμάζουν αυστηρά τέτοιες χημικές ουσίες σύμφωνα με νόμους όπως ο νόμος για τον έλεγχο των τοξικών ουσιών πριν φτάσουν στον καταναλωτή για να διασφαλίσουν ότι είναι ασφαλείς.\nΩστόσο, θα μπορούσαν μερικές από αυτές τις χημικές ουσίες να έχουν ακόμη ανεξερεύνητες επιπτώσεις στην υγεία;\nΟ Ruthann Rudel, διευθυντής έρευνας στο Silent Spring Institute στο Newton, MA και η επιστήμονας της Silent Spring Bethsaida Cardona ξεκίνησαν την έρευνά τους έχοντας αυτό το ερώτημα στο μυαλό τους.\nΈψαξαν να εντοπίσουν προληπτικά αίτια καρκίνου του μαστού και διερεύνησαν ποιες χημικές ουσίες μπορεί να συμβάλλουν στον αυξημένο κίνδυνο.\nΣτο πλαίσιο της μελέτης τους, ο Rudel και ο Cardona πέρασαν δεδομένα για 2.000 χημικές ουσίες που αναφέρονται στο Toxicity Forecaster της EPA, το οποίο είναι ένα πρόγραμμα που προβάλλει χημικά για πιθανούς κινδύνους για την υγεία.\nΗ εργασία τους εμφανίζεται στο περιοδικό Environmental Health Perspectives.\nΣτην έρευνά τους, οι ερευνητές βρήκαν 296 χημικές ουσίες που προκάλεσαν αύξηση των επιπέδων οιστραδιόλης- η οποία είναι μια μορφή οιστρογόνων και της κύριας γυναικείας ορμόνης φύλου, στα επίπεδα προγεστερόνης, ή και στα δύο στην καλλιέργεια κυττάρων των επινεφριδίων.\nΑπό αυτές τις χημικές ουσίες, οι 71 προκάλεσαν αύξηση και των δύο ορμονών. Περιλάμβαναν χημικά επιβραδυντικά φλόγας, βαφές, μυκητοκτόνα και φυτοφάρμακα.\nΟρισμένες από τις χημικές ουσίες που εμπλέκονται περιλαμβάνουν:\n1,2-Διφαινυλοϋδραζίνη: Πρόκειται για μια χημική ουσία που οι κατασκευαστές χρησιμοποιούν στην παραγωγή χρωστικών, φαρμακευτικών προϊόντων και υπεροξειδίου του υδρογόνου.\nΜαλαθείον: Πρόκειται για εντομοκτόνο της χημικής οικογένειας γνωστό ως οργανοφωσφορικά. Οι άνθρωποι το χρησιμοποιούν συνήθως για τον έλεγχο των κουνουπιών.\nPhosmet: Πρόκειται για ένα οργανοφωσφορικό εντομοκτόνο που οι άνθρωποι χρησιμοποιούν για την προστασία των μηλιών.\nOxyfluorfen: Πρόκειται για ζιζανιοκτόνο με ευρεία χρήση στη γεωργία, ειδικά για τον έλεγχο των ζιζανίων.\nΤα ευρήματα υποδηλώνουν ότι ορισμένες από αυτές τις συνθετικές χημικές ουσίες θα μπορούσαν να αυξήσουν τον κίνδυνο καρκίνου του μαστού διεγείροντας τις δύο ορμόνες που συνδέονται με τον καρκίνο του μαστού: τα οιστρογόνα και την προγεστερόνη.\nΩστόσο, η μελέτη πιθανών σχέσεων μεταξύ καρκίνου και χημικών αποδεικνύεται προβληματική.\nΟ σύντομος χρόνος ημίσειας ζωής ορισμένων χημικών, το χρονικό διάστημα κατά το οποίο αναπτύσσεται ο καρκίνος, η συσσωρευτική έκθεση σε χημικά και διάφορα μείγματα και τα διαφορετικά φυσιολογικά χαρακτηριστικά θα μπορούσαν να καθορίσουν εάν αυτές οι χημικές ουσίες θα επηρεάσουν ή όχι το σώμα και, αν ναι, σε τι έκταση, είπε ο Δρ Teras.\nΑν και είναι ενδιαφέρον να δούμε αυτές τις χημικές ουσίες να έχουν επίδραση, οι άνθρωποι θα πρέπει να ερμηνεύουν τα δεδομένα με προσοχή. Ο Δρ Janie Grumley, χειρουργός ογκολόγος μαστού και διευθυντής του Ολοκληρωμένου Προγράμματος Μαστού στο Margie Petersen Breast Center στη Σάντα Μόνικα, Καλιφόρνια, συμφωνεί.


Αγέραστος Τζ. Μπουφόν: Συνεχίζει στα 42 του και γράφει ιστορία | Pronews\nΟ Τζίτζι Μπουφόν ξεκίνησε βασικός στο σαββατιάτικο (04/07) ντέρμπι της Γιουβέντους με την Τορίνο κι έφθασε τις 648 εμφανίσεις στο ιταλικό πρωτάθλημα ποδοσφαίρου, ξεπερνώντας τον Πάολο Μαλντίνι.\nΟ 42χρονος θρυλικός τερματοφύλακας έγραψε το όνομά του στην ιστορία της Serie A, αφήνοντας στη δεύτερη θέση της σχετικής λίστας με τις περισσότερες συμμετοχές τον κορυφαίο Ιταλό αμυντικό όλων των εποχών, Πάολο Μαλντίνι, ο οποίος ολοκλήρωσε την καριέρα του με 647 ματς.\nΟ Τζίτζι Μπουφόν έχει συνολικά 1.090 επαγγελματικά παιχνίδια, στη σπουδαία καριέρα του, αγωνιζόμενος ακόμα στην Πάρμα και την Παρί Σεν Ζερμέν. Πρόσφατα, μάλιστα, επέκτεινε για ακόμα ένα χρόνο το συμβόλαιό του με τη Γιουβέντους κι αν το εξαντλήσει θα είναι 43 ετών και 5 μηνών, προσθέτοντας πολλά ακόμα ματς στο «τεφτέρι» του.\nΈκανε το ντεμπούτο του σε ηλικία 17 ετών με τη φανέλα της Πάρμα, κόντρα στη Μίλαν. Στα προηγούμενα 647 ματς με τη Γιουβέντους κράτησε ανέπαφη την εστία του σε 296 αγώνες και δέχτηκε 524 γκολ. Παράλληλα, κατέχει το ρεκόρ απαραβίαστου της εστίας με 973 λεπτά, από το 2016.


ΠΑΣΤΙΤΣΙΟ ΧΩΡΙΣ ΤΥΨΕΙΣ – Foods & SuperFoods\nΠΑΣΤΙΤΣΙΟ ΧΩΡΙΣ ΤΥΨΕΙΣ\nΠοιος μπορεί να αντισταθεί σε ένα κομμάτι παστίτσιο αν μάλιστα αυτό έχει μόνο 330 θερμίδες; Όχι, δεν πρόκειται για χορτοφαγική συνταγή, ούτε πρόκειται για κάποιο σουφλέ που μοιάζει με παστίτσιο! Όταν λέμε παστίτσιο εννοούμε παστίτσιο, αλλά …. λίγο πιο υγιεινά μαγειρεμένο! Δίχως ελαιόλαδο, αυγά και περιττά λιπαρά. Αν όμως ακόμη κι έτσι σας φαίνονται πολλές οι θερμίδες χρησιμοποιείστε γάλα και τυρί χαμηλών λιπαρών και τότε οι θερμίδες γίνονται ακόμη λιγότερες!\nΠΑΣΤΙΤΣΙΟ ΜΕ ΛΟΓΟΓΟΤΕΡΕΣ ΘΕΡΜΙΔΕΣ\nΘερμίδες ανά 160γρ: 330 (ένα μέτριο κομμάτι）\n600γρ κιμάς μοσχαρίσιος\n1 κουταλιά της σούπας ζωμό λαχανικών\n1 κουταλιά πελτέ ντομάτας διαλυμένη σε μία κούπα νερό\n4 δόσεις από τη βασική συνταγή για μπεσαμέλ\n1 κουταλιά της σούπας τριμμένη φρυγανιά\n20γρ τριμμένη παρμεζάνα\nΣε μια πλατιά κατσαρόλα βάζουμε το κρεμμύδι, το σκόρδο και λίγο νεράκι και βράζουμε μέχρι να μαλακώσουν. Προσθέτουμε λίγο-λίγο τον κιμά, φροντίζοντας πριν από την κάθε προσθήκη να σπάμε τους γρόμπους με μια ξύλινη κουτάλα.( Δεν προσθέτουμε λιπαρή ουσία, ο κιμάς αποβάλλει αρκετά λιπαρά ώστε να σοταριστεί δίχως ελαιόλαδο ή βούτυρο). Όταν αρχίσει και αλλάζει το χρώμα του κιμά πασπαλίζουμε με το ζωμό λαχανικών, το μοσχοκάρυδο, την κανέλα, το μπαχάρι, τη ρίγανη και προσθέτουμε τον τοματοπελτέ διαλυμμένο σε μία κούπα νερό. Αφήνουμε τον κιμά να βράσει για λίγη ώρα, περίπου 15 λεπτά μέχρι να εξατμιστούν τα περισσότερα από τα υγρά.\nΣτη συνέχεια ετοιμάζουμε τη σάλτσα μπεσαμέλ, σύμφωνα με την Αυθεντική Γαλλική Συνταγή . Όταν η σάλτσα αρχίσει να δένει ανακατεύουμε μέσα το μοσχοκάρυδο και την τριμμένη παρμεζάνα. Στη συνέχεια τη σκεπάζουμε με μεμβράνη ή μια καθαρή πετσέτα ώστε να μην κάνει κρούστα και την αφήνουμε στην άκρη.\nΣτο μεταξύ, βράζουμε τα ζυμαρικά για 5 λεπτά, τα σουρώνουμε, τα ξεπλένουμε με τρεχούμενο κρύο νερό και τα επιστρέφουμε στην κατσαρόλα. Παίρνουμε 4 κουτάλες από τη μπεσαμέλ και τις ανακατεύουμε στην κατσαρόλα με τα ζυμαρικά.\nΑπλώνουμε ομοιόμορφα τα μισά ζυμαρικά σε ένα πυρέξ ή ταψί (μεσαία διάσταση), στρώνουμε τον κιμά, απλώνουμε από επάνω τα υπόλοιπα ζυμαρικά και τέλος καλύπτουμε την επιφάνεια με τη μπεσαμέλ.\nΠασπαλίζουμε με τα 20γρ παρμεζάνας και την τριμμένη φρυγανιά και ψήνουμε σε προθερμασμένο στους 1900 C φούρνο, για 60 περίπου λεπτά ή μέχρι να ροδίσει η επιφάνεια του παστίτσιου.\nΒγάζουμε το ταψί από το φούρνο, το αφήνουμε λίγο να κρυώσει, το κόβουμε σε 12 ή 16 ίσα κομμάτια (ανάλογα το μέγεθος του ταψιού) και σερβίρουμε!\nΕύρη Φιλιππίδη για το Foods and Superfoods\nΠροηγούμενες δημοσιεύσειςΣΟΚΟΛΑΤΕΝΙΑ ΑΜΕΡΙΚΑΝΙΚΑ COOKIES\nΕπόμενες δημοσιεύσειςΤΑ ΑΧΛΑΔΙΑ ΚΑΙ ΤΑ ΟΦΕΛΗ ΤΟΥΣ


Κριός (αστερισμός) - Βικιπαίδεια\nΣυντεταγμένες: 03h 00m 00s, +20° 00′ 00″\nΟ Κριός (Λατινικά, ονομαστική Aries, γενική: Arietis, αστρον. σύμβολο: Ari) είναι αστερισμός που σημειώθηκε για πρώτη φορά στην αρχαιότητα από τον Πτολεμαίο και ένας από τους 88 επίσημους αστερισμούς που θέσπισε η Διεθνής Αστρονομική Ένωση. Είναι βόρειος αστερισμός, αμφιφανής στην Ελλάδα, και περιλαμβάνεται στον Ζωδιακό.\nΣυνορεύει με τους εξής 5 αστερισμούς: Τρίγωνον, Ιχθύες, Κήτος Ταύρος και Περσεύς. Το όνομά του σημαίνει κριάρι.\n441,4 τετ. μοίρες (1,070%)\nΠλήρως ορατός σε γεωγραφικά πλάτη μεταξύ 90°N - 58°S\nΣτους αρχαίους Έλληνες ονομαζόταν κάποτε και Αιγόκερως, μολονότι συνήθως έτσι αποκαλούσαν τον σημερινό αστερισμό Αιγόκερω. Ο Πλίνιος έγραψε ότι ο Κλεόστρατος ο Τενέδιος πρώτος εφηύρε τον Κριό και μαζί του τον Τοξότη, ωστόσο η προέλευσή τους φαίνεται ότι ήταν κατά πολλούς αιώνες αρχαιότερη και ο ισχυρισμός είναι σωστός μόνο στο μέτρο που ο Κλεόστρατος υπήρξε ίσως ο πρώτος που έγραψε γι' αυτούς.\nΟ Κριός ταυτιζόταν με το μυθολογικό κριάρι με το «χρυσόμαλλο δέρας», τη χρυσαφένια προβιά, που μετέφερε τα παιδιά του Αθάμαντος, τον Φρίξο και την Έλλη, στην Κολχίδα για να ξεφύγουν από την οργή της μητριάς του Φρίξου, οπότε η Έλλη έπεσε στη θάλασσα που σήμερα ονομάζεται από αυτήν Ελλήσποντος. Φθάνοντας στην Κολχίδα, ο Φρίξος θυσίασε το κριάρι στον Δία και κρέμασε την προβιά του εκεί, όπου έγινε στόχος της Αργοναυτικής εκστρατείας. Από τον μύθο προέρχονται οι ελληνορωμαϊκές ονομασίες για τον αστερισμό Χρυσόμαλλος, Phrixea Ovis, Pecus Athamantidos Helles, Phrixus, Portitor Phrixi, Phrixeum Pecus, Phrixi Vector, Ovis aurea/auratus και Αθάμας. Το τελευταίο όνομα ίσως εισάχθηκε στην Ελλάδα από τη Μεσοποταμία μαζί με τον αστερισμό, καθώς θυμίζει τον μεσοποτάμιο θεό Θαμμούζ (Tammuz, Dum-uzi), τον Μονογενή Υιό της Ζωής, τον οποίο κάποτε ο Κριός συμβόλιζε στους ουρανούς.\nΟι Κικέρων και Οβίδιος βάφτισαν τον αστερισμό Cornus. Ως νύξη για τη θέση του στον ουρανό υπήρχε το επίθετο Ισημέριος (Aequinoctialis). Το Vernus Portitor (= ο φέρων την άνοιξη) αναφέρεται από τον Καίσιο, όπως και το Arcanus, που ίσως υπαινίσσεται τις μυστικές τελετουργίες λατρείας των θεοτήτων που αντιπροσώπευε ο Κριός.\nΟ εβραϊκός μήνας Νισάν (Μάρτιος-Απρίλιος) συνδεόταν με τον αστερισμό Teli (Κριό), αφού ο Ιώσηπος γράφει ότι ο Ήλιος βρισκόταν εκεί όταν ο λαός του ελευθερώθηκε από την Αίγυπτο. Το ίδιο ο μήνας Nisanu των Ασσυρίων, καθώς ο Κριος συμβόλιζε σε αυτούς τις έννοιες του βωμού και της θυσίας, στην οποία το θύμα ήταν συνήθως ένα κριάρι. Στην αρχαία Αίγυπτο η ουράνια αυτή μορφή συμβόλιζε, κατά πολλούς, τον βασιλιά των αιγυπτιακών θεοτήτων, τον Άμμωνα. Ο Αθανάσιος Κίρχερ σημειώνει τον λατρευτικό τίτλο Ταμετούρο Αμούν, δηλαδή «Βασιλεύς του Άμμωνος» για τον Κριό στη χώρα του Νείλου. Παρόμοια, ο Νόννος θέτει το `Αμμων Λιβυκός ως όνομα του αστερισμού, το Deus Libycus του Διονυσίου Εξηγίου.\nΟ Κριός ονομαζόταν Bara ή Ber(r)e στην Περσία, Amru ή Emru στη Συρία, Kuzi από τους Τούρκους (όλα σημαίνουν κριάρι), Aja και Mesha στην Ινδία, Mesham από τους Ταμίλ (πριν οι τελευταίοι υιοθετήσουν το ελληνικό Kriya). Οι Άραβες γενικώς τον ήξεραν ως Al Hamal, το πρόβατο, λέξη που παραφθάρηκε ως Hammel στον Ριτσιόλι και Alchamalo στον Schickard. Αργότερα, με την ελληνική επίδραση, ένας Άραβας σχολιαστής του Ούλουγκ Μπεγκ αποκαλεί τον Κριό Al Kabsh al Alif, δηλαδή «το ήμερο κριάρι».\nΟ Τσόσερ και άλλοι συγγραφείς της Αγγλίας από το 1300 ως το 1600 μ.Χ. «αγγλοποίησαν» το λατινικό όνομα Aries ως Ariete. Κατά τις ιουδαιοχριστιανικές αναπαραστάσεις των ουράνιων μορφών ο Κριός ειπώθηκε ότι αναπαριστούσε το κριάρι της Θυσίας του Αβραάμ, τον Άγιο Πέτρο, με το Τρίγωνον να είναι η μίτρα του ως πρώτου επισκόπου Ρώμης, ή (κατά τον Καίσιο) τον ίδιο τον Αμνό του Θεού που θυσιάστηκε στον Γολγοθά για όλη την αμαρτωλή ανθρωπότητα.\nΩς σημαίνον ζώδιο, ο Κριός συνδέθηκε με την Αστρολογία, πολλές προλήψεις και θρύλους. Ο Βηρωσσός και ο Αμβρόσιος Μακρόβιος απέδιδαν τη σημασία του στην αρχαία πεποίθηση ότι η Γη δημιουργήθηκε όταν ο Ήλιος βρισκόταν στον Κριό και ο Αλβουμάσαρ προσθέτει ότι κατά τη Δημιουργία του Σύμπαντος όχι μόνο ο Ήλιος, αλλά και οι Σελήνη, Ερμής, Αφροδίτη, Άρης, Δίας και Κρόνος ήταν σε σύνοδο στον Κριό, προβλέποντας την καταστροφή του κόσμου όταν τα επτά σώματα βρεθούν στην ίδια σχετική θέση στην τελευταία μοίρα των Ιχθύων. Ο Δάντης, που ονόμαζε τον Κριό Montone, δίνει την άποψη του Μακρόβιου σε τρεις στίχους στην «Κόλαση». Γενικώς το θεωρούσαν δυσμενές ζώδιο, συνδεόμενο με τον «Οίκο του Άρεως» αν και κάποιοι το έθεταν υπό την «προστασία» της Αθηνάς-Μινέρβα. Ο Πλίνιος έγραψε πως η εμφάνιση κομήτη στον Κριό προμήνυε μεγάλους πολέμους και πολλούς θανάτους, πτώση των μεγάλων και άνοδο των μικρών, και φοβερή ξηρασία στις περιοχές που «κυβερνούσε». Πάντως, αγγλικά αλμανάκ του 17ου αιώνα κατέγραφαν στην επίδρασή του «αφθονία χόρτων και βοτάνων». Οι αρχαίοι αστρολόγοι θεωρούσαν ότι οι Δίδυμοι «κυβερνούν» το ανθρώπινο κεφάλι και πρόσωπο, μάλιστα οι Αιγύπτιοι το αποκαλούσαν και Arnum, «Κύριο της Κεφαλής». Αργότερα θεωρήθηκε ότι επιδρά σε χώρες όπως η Δανία, η Αγγλία, η Γαλλία, η Γερμανία, η Ελβετία, η Συρία και ιταλικές πόλεις (Capua, Νάπολη, Βερόνα). Τα χρώματα του ζωδίου ήταν το λευκό και το ερυθρό (όπως και των Διδύμων). Το σύμβολό του αναπαριστά την κεφαλή με τα κέρατα του ζώου.\nΣτα σημερινά αστρονομικά σύνορα του Κριού ο Ήλιος βρισκόταν κατά την εαρινή ισημερία από το 1795 π.Χ. περίπου μέχρι (όπως προαναφέρθηκε) το 67 π.Χ. Η μετάπτωση του άξονα της Γης όμως μετατοπίζει συνεχώς αυτό το «εαρινό σημείο» πάνω στην ουράνια σφαίρα: πριν τον Κριό βρισκόταν στον Ταύρο και τώρα βρίσκεται λίγες μοίρες νότια του αστέρα ω Ιχθύων στον ομώνυμο αστερισμό. Στην εποχή μας ο Ήλιος βρίσκεται μέσα στα αστρονομικά όρια του Κριού από τις 18 Απριλίου μέχρι τις 14 Μαΐου, και οι ημερομηνίες αυτές συνεχίζουν να μετατίθενται προς τα εμπρός με ρυθμό 1 ημέρα ανά 71,1 έτη.\nΟ Αργκελάντερ απέδιδε στον Κριό 50 αστέρες ορατούς με γυμνό μάτι, ενώ ο Heis 80. Οι κυριότεροι αστέρες του αστερισμού έχουν και δικά τους ιδιαίτερα ονόματα.\nΟ αστέρας α Κριού είναι πιο γνωστός με το όνομα Χαμάλ (Hamal).\nΟ αστέρας β Κριού φέρει το ιδιαίτερο όνομα Σερατάν (Sheratan) ή Σαρατάν.\nΟ διπλός αστέρας γ είναι ο Μεσαρθίμ (Mesarthim).\nΟ δ, είναι γνωστός ως Μποτάιν (Botein).\nΟ 41 Κριού έχει φαινόμενο μέγεθος 3,63 και φασματικό τύπο B8 V.\nΟ HR 999 έχει φαινόμενο μέγεθος 4,47 και φασματικό τύπο Κ2 ΙΙ-ΙΙΙ.\nΤον Μάιο του 1012 μ.Χ. εμφανίσθηκε στον Κριό ένας καινοφανής αστέρας, που παρατηρήθηκε από μοναχούς.\nΟ μεταβλητός αστέρας SX Κριού έδωσε το όνομά του στους «μεταβλητούς τύπου SX Arietis» (νεαροί θερμοί αστέρες με ισχυρότατο μαγνητικό πεδίο, των οποίων οι μεταβολές στη λαμπρότητα και το φάσμα οφείλονται σε μεταβολές του μαγνητικού πεδίου τους).\nΟ ψυχρότερος από τον Ήλιο αστέρας (φασματικούτύπου K0 και φαινομένου μεγέθους 7,44) HD 12661 διαθέτει μεγάλο πλανήτη σε μέση απόσταση από αυτόν 118 εκατομμύρια χιλιόμετρα και με περίοδο περιφοράς 264,5 ημέρες σε τροχιά μεγάλης εκκεντρότητας (0,33), ενώ το όλο σύστημα απέχει από εμάς 121 έτη φωτός. Η μάζα του πλανήτη είναι τουλάχιστον 2,8 φορές μεγαλύτερη εκείνης του Δία.\nΟ φωτεινότερος γαλαξίας στον Κριό είναι ο σπειροειδής NGC 772 με φαινόμενο μέγεθος 10,3. Δίπλα του εμφανίζεται ο μικρότερος NGC 770.\n↑ «Introduction to Astronomy, Containing the Eight Divided Books of Abu Ma'shar Abalachus». World Digital Library. 1506. Ανακτήθηκε στις 16 Ιουλίου 2013.\nΑνακτήθηκε από "https://el.wikipedia.org/w/index.php?title=Κριός_(αστερισμός)&oldid=7280930"\nΤελευταία επεξεργασία στις 2 Νοεμβρίου 2018, στις 15:12\nΤελευταία τροποποίηση 15:12, 2 Νοεμβρίου 2018.


Καταγγελίες για επίθεση Χρυσαυγιτών εναντίον του Τσίπρα - Newsbomb - Ειδησεις - News\nΠΟΛΙΤΙΚΗ 26/01/2013 18:05\nΚαταγγελίες για επίθεση Χρυσαυγιτών εναντίον του Τσίπρα\nΤέσσερα άτομα, τα οποία φέρονται να είναι μέλη της Χρυσής Αυγής Νέας Υόρκης, αποπειράθηκαν να επιτεθούν στον επικεφαλής του ΣΥΡΙΖΑ Αλέξη Τσίπρα, μετά το τέλος ομιλίας του σε πανεπιστήμιο στο κεντρικό Μανχάταν.\nΜέλη της αντιπροσωπείας του ΣΥΡΙΖΑ που συνόδευαν τον κ. Τσίπρα αντιλήφθηκαν τις προθέσεις τους και την τελευταία στιγμή απέτρεψαν την επίθεση, σχηματίζοντας ένα ανθρώπινο τοίχος γύρω από τον πρόεδρο του ΣΥΡΙΖΑ.\nΣύμφωνα με πληροφορίες της «Ελευθεροτυπίας», τα τέσσερα άτομα που είναι ομογενείς που διαμένουν στην περιοχή της Αστόρια, αρχικά προσπάθησαν να θέσουν ερωτήσεις στον κ. Τσίπρα και όταν συνειδητοποίησαν ότι δεν θα το κατάφερναν -γιατί η εκδήλωση πλησίαζε προς το τέλος -κινήθηκαν προς το μέρος του με απειλητικές διαθέσεις.\nΗ ασφάλεια του Πανεπιστήμιου επενέβη και τους απομάκρυνε από την αίθουσα. Οι ομογενείς κατά την έξοδό τους καθύβρισαν τον πρόεδρο του ΣΥΡΙΖΑ και αναφέρθηκαν με υποτιμητικό τρόπο στους μετανάστες. Το όλο επεισόδιο δεν υπέπεσε στην αντίληψη του κ.Τσίπρα ο οποίος ενημερώθηκε εκ των υστέρων και δεν θέλησε να το σχολιάσει.


##### Πολωνικά που χρονολογούνται από τη Βόρεια Ιρλανδία – 9 περιπετειώδεις δραστηριότητες στη Βαρσοβία για.\nΖάχαρη μούμια που χρονολογείται στο ναϊρόμπι ραντεβού για κοκκινοτρίχηδες μόνο πολωνικά χρονολογείται ιρλανδία. Πολωνικά Ραντεβού Σε Μισισάουγκα, Δείγμα Προφίλ Τίτλος Για Dating Sites. Βραχυπρόθεσμα Χρονολογείται Traduction, Χριστιανική Καφέ Dating Site. Το διεθνές βορειοδυτικά χρονολογίων γνωριμιών ιρλανδία χρονολογείται απαιτήσεις rf4. Για την καλύτερη αλυσίδα των πολωνικών εστιατόρια, δειπνήστε στο Zapiecek.\nΟ μάθιου μακόναχι που χρονολογείται penelope cruz δοχείο καπνιστής dating site. Πολωνικά χρονολογείται στη βόρεια ιρλανδία · Το καλύτερο site. Καλύτερο. Πολωνικά χρονολογείται στη βόρεια ιρλανδία σικάγο dating υπηρεσία. Βόρεια της πολιτείας της νέας υόρκης σε απευθείας σύνδεση. Το υπόλοιπο 1/6 της νήσου είναι γνωστό ως Βόρεια Ιρλανδία και αποτελεί Πολωνικά που χρονολογούνται από τη Βόρεια Ιρλανδία του Ηνωμένου Η πολωνική σημαία είναι ένα ορθογώνιο κομμάτι υφάσματος με τα εθνικά χρώματα, με ή χωρίς το εθνόσημο στη λευκή λωρίδα.\nΤο καλύτερο που χρονολογείται Ταχύτητα χρονολογίων ωραίο Felix Faure, βόρεια ιρλανδία princess. Hook up μπαρ στη βόρεια βιρτζίνια. Dating Apps Βόρεια Ιρλανδία, Πολωνικά Χρονολογείται Καρδιές. Είναι Casual Χρονολόγηση Κακό, Πολωνικά Χρονολογείται Βόρεια Ιρλανδία. Dating Ιστοσελίδες Για Φαντάσματα, Πολωνικά Χρονολογείται Βόρεια Ιρλανδία.\nΠολωνικά – Πληροφορίες για τη Γλώσσα. Δεν είναι αρκετά χρονολογείται από catherine bybee tuebl πότε πρέπει να. Επισκεφθείτε το Μπέλφαστ, Βόρεια Ιρλανδία του κόλπου του Δουβλίνου. Speed dating για το μαύρο singles nyc βόρεια ιρλανδία dating sites καλύτερο νιγηρίας. Πολωνικά dating sites στο λονδίνο gotham Πολωνικά που χρονολογούνται από τη Βόρεια Ιρλανδία impostors. Κεντρικής Ασίας και της Βόρειας Αφρικής.\nΠαρόλο που η πόλη χρονολογείται πολύ παλαιότερα. Στις δυτικές και βόρειες περιοχές, η παλαιότερη γενιά μιλεί μία διάλεκτο Grecja - Ελλάδα Irlandia - Ιρλανδία Πολωνικά που χρονολογούνται από τη Βόρεια Ιρλανδία Brytania - Μεγάλη Βρετανία Niemcy. Πολωνικά χρονολογείται στη βόρεια ιρλανδία, ποιος είναι ο νέος σούπερμαν. Πολωνικά που χρονολογούνται από τη Βόρεια Ιρλανδία στη Βόρεια ακτή, μεταξύ των νομών Χανίων και Ηρακλείου.\nΔωρεάν βόρεια ιρλανδία dating sites, το καλύτερο σλόγκαν online dating. Dating app αυστραλία iphone καρκίνος άνδρας που χρονολογείται. Μολδαβία χρονολογείται απάτες συμβουλές που χρονολογείται πάνω από 30 χριστιανική χρονολόγηση βόρεια ιρλανδία δωρεάν. Μου είχαν γεια σας dating site, 30 χρονών άνθρωπος που χρονολογείται 23 ετών γυναίκα. Πότε είναι σκόπιμο να μιλήσουμε για.\nΧριστιανική τραγούδια για τα ραντεβού, az χρονολογείται δισεκατομμυριούχος. Πολωνικά χρονολογείται gallery dating sites σε νότια αφρική. Posted by Orinatet • Filed under Χρονολογείται σύζυγος κατά τη χρονοολογούνται του.\nUsefull Links. Πολωνικά dating australia · Youtube speed dating, πρώην σύζυγος ραντεβού εγκληματίας γίνει σωστά · Δωρεάν dating ιστοσελίδες όπως το fling. Πολωνικά Χρονολογείται Βόρεια Ιρλανδία. Η Ισλανδία (Ισλανδικά: Ísland) είναι νησιωτική χώρα της βόρειας Τ, κυρίως Νορβηγοί Βίκινγκ και οι Κέλτες δούλοι τους από την Ιρλανδία και τη Σκοτία. Dota 2 παντρολογήματα προβλήματα, πολωνικά χρονολογείται 100.\nDating Υπηρεσία Worcester, Πολωνικά Χρονολογείται Βόρεια Ιρλανδία. Sms Που Χρονολογείται Αυστραλία, Του Δουβλίνου Χρονολογείται Πολωνικά. Πολωνικά χρονολογείται slough καλύτερες ιδέες που χρονολογούνται στη. Πολωνικά Χρονολογείται Polskie Randki, Βγαίνεις Με Τη Γιόγκα.\nΡαντεβού Οι Μηχανόβιοι Ιρλανδία. Χρονολογείται johnnie walker μπουκάλια το καλύτερο της τασμανίας dating. Posted by Ossidosap • Filed under Μόνο γονέα που χρονολογείται.\nΠολωνών, των Πυ και των σλάβικης καταγωγής Ρως του Κιέβου.\nPrevious Article OB χρονολόγηση υπερήχων\n9 περιπετειώδεις δραστηριότητες στη Βαρσοβία για.\nΟι χήρες που χρονολογείται αυστραλία. Γαλλική, η Αγγλική, η Ουκρανική, η Ιταλική, η Ισπανική, η Πολωνική, η Πορτογαλική και η Ρουμανική. Ως μέλος της πολωνικής Ραντεβού Ιρλανδία, το προφίλ σας αυτόματα.\nΤαχύτητα χρονολογίων στο Γουίντσεστερ Turamar Ταχύτητα, χρονολογίων, στο, Γουίντσεστερ\nN ιρλανδία dating sites κάνετε online dating apps εργασία. Posted by Kibvotonhealth • Filed under Ταχύτητα χρονολόγηση σε green bay, wisconsin. Νορβηγικά, Ολλανδικά, Ουγγαρέζικα, Ουκρανικά, Περσικά (Φαρσί), Πολωνικά.\nΤαχύτητα που χρονολογείται Αλμπουκέρκι νέο Μεξικό Zular ταχύτητα, που, χρονολογείται, Αλμπουκέρκι, νέο, Μεξικό\nμπάρες, σεξ, στο, Σικάγο(2)\nεσωστρεφήςmbtiψυχολογία, dating, ιστοσελίδα(7)\nοικοδομήσουμε, τις, κριτικές, site, γνωριμιών, μου(1)\nΛουσάκα, σε, απευθείας, σύνδεση, dating(2)


Φιξ Καρέ: Όσκαρ 2014: Α΄ Ανδρικός Ρόλος\nΌσκαρ 2014: Α΄ Ανδρικός Ρόλος\nΑς μπούμε κατευθείαν στο ζουμί. Υπάρχει κάποιος που μπορεί να κοντράρει τον Μάθιου Μακόναχι σ' αυτή την οσκαρική κούρσα; Όσα βραβεία έχουν δοθεί μέχρι σήμερα είτε από τις ενώσεις ηθοποιών και κριτικών, είτε από τις Χρυσές Σφαίρες, όλα έχουν καταλήξει στα χέρια του πρωταγωνιστή του Dallas Buyers Club. Όλα εκτός από το σημαντικότερο που θα δοθεί σε λίγες ημέρες, ακριβώς στην έναρξη της ψηφοφορίας των Οσκαρ και για το οποίο ο Μακόναχι δεν είναι καν υποψήφιος.\nΒλέπεις το Dallas Buyers Club «άνοιξε» μόλις την προηγούμενη εβδομάδα στις αίθουσες τις Αγγλίας και έτσι ουσιαστικά έμεινε εκτός των υποψηφιοτήτων Μπάφτα. Ένας θεσμός ο οποίος κρίνει σε μεγάλο ποσοστό τους νικητές των Οσκαρ, αφού να σκεφτείς ότι ο τελευταίος ηθοποιός που κέρδισε Οσκαρ χωρίς να είναι υποψήφιος για Μπάφτα, ήταν ο Ντένζελ Ουάσινγκτον για το Training Day, πριν δώδεκα χρόνια.\nΑπό τους συνυποψήφιους του Μακόναχι, αυτός που με ευκολία μπορεί να αποκλειστεί ως πιθανός νικητής είναι ο Κρίστιαν Μπέιλ που πρέπει να νιώθει υπερήφανος και μόνο που κατάφερε να πάρει την θέση του Ρόμπερτ Ρέτφορντ και του Τομ Χάνκς στην πεντάδα. Από εκεί και πέρα οι πιθανότητες για τους Τσιούετελ Έτζιοφορ, Λεονάρντο Ντικάπριο και Μπρους Ντερν είναι σχεδόν μοιρασμένες.\nΟ πρώτος είναι ο πρωταγωνιστής του 12 Years a Slave, της ταινίας που μάλλον θα κερδίσει το βραβείο καλύτερης ταινίας και δεν είναι απίθανο μια τέτοια νίκη να «παρασύρει» μαζί της και μια από τις ερμηνείες της ταινίας, με τις περισσότερες πιθανότητες ωστόσο για κάτι τέτοιο να τις έχει η Λουπίτα Νιόνγκο για τον δεύτερο γυναικείο ρόλο.\nΟ Ντικάπριο έχει αδικηθεί εδώ και πολλά χρόνια, με χαρακτηριστικότερο παράδειγμα την περσινή απουσία του από την κατηγορία του δεύτερου ανδρικού ρόλου για το Django Unchained. Ωστόσο όπως είπα και στην προηγούμενη ανάρτηση μου, η Αμερικάνικη ακαδημία κινηματογράφου σπάνια δίνει «τιμητικό» Οσκαρ σε κάποιον που έχει αδικήσει. Το γεγονός πάντως ότι με το Wolf of Wall Street δίνει την καλύτερη ερμηνεία της καριέρας του, ίσως του δίνει ένα κάποιο αβαντάζ σε σχέση με τους υπόλοιπους.\nΚαι τέλος η περίπτωση του Μπρους Ντερν επίσης δεν πρέπει να αγνοηθεί αφού, στα 78 του χρόνια, δύσκολα ένας τόσο σημαντικός ηθοποιός θα μπορέσει να βρεθεί ξανά υποψήφιος για Οσκαρ. Ντεζαβαντάζ αποτελεί το γεγονός ότι η ερμηνεία του στο Nebraska (κακά τα ψέματα) δεν είναι πρωταγωνιστική. Εάν είχε δηλωθεί στην κατηγορία του δεύτερου ανδρικού ρόλου, τώρα θα ήταν το φαβορί για την νίκη.\nΣυνοψίζοντας, θεωρώ ότι εύκολα ή δύσκολα ο Μάθιου Μακοναχι θα είναι αυτός που θα επικρατήσει, κυρίως γιατί έκανε αυτό που πρέπει να κάνει κάθε ηθοποιός για να κερδίσει ένα Οσκαρ. Έχασε αρκετά κιλά και έδωσε μια παθιασμένη ερμηνεία σε μια ταινία που αναφέρεται στην πραγματική ιστορία ενός ανθρώπου που έπασχε από AIDS και δεν το έβαλε κάτω.\nΘα κερδίσει: Μάθιου Μακόναχι (Dallas Buyers Club)\nΜπορεί να κάνει την έκπληξη: Λεονάρντο Ντικάπριο (The Wolf of Wall Street)\nΘέλω να κερδίσει: Μάθιου Μακόναχι (Dallas Buyers Club)\nΈπρεπε να ήταν υποψήφιος: Ρόμπερτ Ρέτφορντ (All is Lost)\naggelos apones 15 Φεβρουαρίου 2014 - 5:46 μ.μ.\nμεγαλη αδικια για Ρεντφορντ αλλα στον α γυναικειο ηθελες την Ανταμς κι οχι την Μπλανσετ επειδη ηταν κι αλλες φορες υποψηφια και τη θεωρεις αδικημενη κι οτι η ακαδημια της χρωσταει το αγαλματιδιο.Δε μπορουμε να πουμε το ιδιο και για τον Ντι Καπριο που ηταν αλλες τρεις φορες αν δε κανω λαθος υποψηφιος, και μαλιστα και για α ανδρικο ?\nΚώστας 15 Φεβρουαρίου 2014 - 11:03 μ.μ.\nΔεν προσπαθώ να είμαι αντικειμενικός. Απλώς μου αρέσει περισσότερο σαν ηθοποιός (και σαν γυναίκα) η Έιμι Άνταμς απ' ό,τι η Κέιτ Μπλάνσετ. Όπως μου αρέσει περισσότερο σαν ηθοποιός ο Μακόναχι απ' ό,τι ο Ντι Κάπριο. Ο Μακόναχι, ειδικά, άξιζε τουλάχιστον ένα όσκαρ για τις προπερσινές του ερμηνείες (Killer Joe, Magic Mike)


ΔΗΜΟΚΡΑΤΙΚΗ ΠΑΡΑΤΑΞΗ: Η συμμαχία των εντίμων, των δημιουργικών και ταλαντούχων - Ανοιχτό Παράθυρο\nHomeΠαρεμβάσειςΔΗΜΟΚΡΑΤΙΚΗ ΠΑΡΑΤΑΞΗ: Η συμμαχία των εντίμων, των δημιουργικών και ταλαντούχων\nΗ χώρα έχει ανάγκη από πολιτική συμμαχιών και υπέρβαση των όποιων μονοκομματικών αντιλήψεων. Το 2012 υπογράμμισα ότι η κυβέρνηση που θα κληθεί να βγάλει τη χώρα από τα Μνημόνια και τη διεθνή απαξίωση θα ήταν μια «Κυβέρνηση σωτηρίας». Όχι «Αριστεράς». Διότι όπως δείχνει η διεθνής πείρα, η ονομασία μιας κυβέρνησης δεν καθορίζεται από τις δυνάμεις που τη συναπαρτίζουν, αλλά από το πρόγραμμά της. Για αυτό αμέσως μετά την έξοδο της χώρας από τα Μνημόνια θα έπρεπε να αλλάξει η σύνθεση της κυβέρνησης. Να διαχωριστούν οι αριστερές δυνάμεις της από τους βέρους δεξιούς εντός των ΑΝΕΛ και να αναζητηθεί μια μεγάλη συμμαχία ανάμεσα στα κόμματα της ριζοσπαστικής Αριστεράς και οικολογίας, τους σοσιαλιστές και τους αριστερούς σοσιαλδημοκράτες. Αυτό ορισμένοι έδειξαν να μην το κατανοούν έγκαιρα, ανεξάρτητα αν σήμερα το στηρίζουν με τρόπο «γιορτινό».\nΗ σύμπηξη ενός τέτοιου μετώπου δυνάμεων δεν μπορεί να είναι μια ανασύσταση της «Κεντροαριστεράς» όπως είχε ονοματιστεί και προσδιοριστεί στην εποχή της πρωθυπουργίας του κ. Σημίτη. Εκείνη ήταν, εξάλλου, μια συμμαχία «εκσυγχρονιστών» με υποβάθμιση του στοιχείου του πατριωτισμού και υποτίμηση του λαϊκού παράγοντα. Αυτό που ο τόπος έχει σήμερα ανάγκη είναι η ανασυγκρότηση αυτού που ονομάσαμε προοδευτικό πόλο και πιο συγκεκριμένα μιας μεγάλης Δημοκρατικής, Προοδευτικής και Πατριωτικής Παράταξης (εν συντομία Δημοκρατικής Παράταξης), στην οποία μπορούν να συμπεριλαμβάνονται τόσο οι δυνάμεις του σημερινού ΣΥΡΙΖΑ, όσο και οι αριστερές δυνάμεις που κινούνται ανάμεσα στο σημερινό ΚΙΝΑΛ (αν αλλάξει αυτό πολιτική θα έχει και αυτό θέση σε αυτή την προσπάθεια) και τον ΣΥΡΙΖΑ.\nΗ βάση συγκρότησης της Δημοκρατικής Παράταξης είναι οι μεγάλες τεχνολογικές, οικονομικές και κοινωνικές αλλαγές και εκείνες στο διεθνές σύστημα. Αυτές οι μεγάλες αλλαγές συνδέονται μεταξύ τους, παράγουν, όμως, και νέες δομές στην κοινωνική διαστρωμάτωση. Τα τμήματα της κοινωνίας που έχουν όραμα, που θέλουν την παραγωγική ανάπτυξη της χώρας, τα οποία έχουν ταλέντο, εργατικότητα, διορατικότητα, πρέπει να είναι το στήριγμα της Δημοκρατικής Παράταξης, η οποία οφείλει να επιδιώξει να εκφράσει «τη ματιά τους» για το μέλλον. Μαζί με αυτά τα δυναμικά στρώματα οφείλει μια τέτοια συμμαχία να προσελκύσει εκ νέου στην παραγωγική ζωή του τόπου, όλους εκείνους που βρίσκονται σήμερα σε ένα σχετικό κοινωνικό περιθώριο, όπως άνεργοι και «παραιτημένοι». Να δοθεί εκ νέου στους τελευταίους η δυνατότητα συμμετοχής στο κοινωνικό γίγνεσθαι και κατά προέκταση στην ανάπτυξη. Η πρόσθεση όλων αυτών στην παραγωγική μηχανή της χώρας θα είναι μια μεγάλη ώθηση στην ανάπτυξή της.\nΗ Δημοκρατική Παράταξη θα επιδιώξει να σμιλεύσει μια νέα κοινωνική-παραγωγική συμμαχία. Όχι γενικά και αφηρημένα των μη προνομιούχων ή στηριγμένη σε κάποια μεταφυσική αντίληψη για την εργατική τάξη. Αλλά αυτών που είναι έντιμοι, αγαπάνε την πατρίδα, είναι ταλαντούχοι και δημιουργικοί. Που μπορούν να προσελκύσουν τη χώρα στο μέλλον. Να το ανοίξουν και να το συγκροτήσουν. Που θα έχουν μια θετική ατζέντα και θα ωθούν την υλοποίησή της. Δηλαδή εκείνους από την εργατική τάξη και γενικότερα τη μισθωτή εργασία, από τους μη προνομιούχους που επιθυμούν να αλλάξουν τη χώρα. Στη Δημοκρατική Παράταξη, επίσης, μπορεί να ενταχθεί και κάθε επιχειρηματίας που πονά τον τόπο, που δεν θέλει να είναι αεριτζής και αρπακτικό.\nΗ Δημοκρατική Παράταξη δεν είναι μια συμμαχία τσιμπολογήματος στελεχών από διαφορετικούς χώρους που έχουν προσωπικές στρατηγικές, αλλά όσων θέλουν να δουλέψουν συλλογικά για μια Ελλάδα διαφορετική και, αυτό είναι θεμελιακό, μιας προγραμματικής συμφωνίας. Ούτε μπορεί να περιοριστεί στην επιστροφή στη μήτρα προέλευσής τους όσοι λειτούργησαν ως το εκσυγχρονιστικό ΠΑΣΟΚ και πολύ λιγότερο να είναι εκείνοι εξαιτίας των οποίων πολλοί εγκατέλειψαν το ΠΑΣΟΚ των Μνημονίων και της ρεμούλας. Αυτή η συμμαχία θέλει πολλή δουλειά για να δημιουργηθεί, αλλά και προκειμένου να γίνει ικανή να αντιμετωπίσει εκείνους που την εχθρεύονται. Ποιοι είναι αυτοί; Είναι τα παράσιτα σε όλες τις πλευρές της κοινωνίας. Οι αντιπαραγωγικοί αεριτζήδες και τα κοινωνικά τους στηρίγματα. Οι φορείς της διαφθοράς και οι «εθελοντές της». Είναι οι προστάτες και τα στηρίγματα της παραοικονομίας. Αυτοί που έχουν κάνει σπορ τους το να μην πληρώνουν φόρους και ασφαλιστικές εισφορές, ενώ διατυπώνουν κάθε μέρα απαιτήσεις προς το ελληνικό κράτος.\nΟι μεγάλες τεχνολογικές αλλαγές, οι αλλαγές στην παραγωγή και στις υπηρεσίες απαιτούν κόπο, γνώση, δράση. Οι άνθρωποι του σύγχρονου μόχθου είναι οι άνθρωποι της Δημοκρατικής Πατριωτικής Παράταξης και εκείνη μπορεί να γίνει η δική τους πολιτική έκφραση. Τα προβλήματα της χώρας απαιτούν μια μεγάλη κοινωνική συμμαχία. Ένα κοινωνικό μέτωπο που θα βρει και την πολιτική του έκφραση. Η έκφραση του δεν είναι τα ψευδοδιλήμματα των νεοφιλελεύθερων περί αρίστων ή μη. Αλλά η συμμαχία των πολιτών που είναι οι άριστοι της δημιουργίας, της εργατικότητας, του ταλέντου. Αυτοί χρειάζεται να αποκτήσουν την πολιτική τους έκφραση, την πατριωτική Αριστερά, τη δημοκρατική παράταξη. Μια τέτοια παράταξη δεν θα είναι η επανάληψη της πασοκικής δημοκρατικής παράταξης. Η δημοκρατική παράταξη σήμερα εκφράζει διαφορετικές πια κοινωνικές δυνάμεις, με διαφορετικούς πολιτικούς εκφραστές, από ό,τι στην εποχή της δημιουργίας του ΠΑΣΟΚ. Εκφράζει τα δυναμικά δημιουργικά κοινωνικά τμήματα στην εποχή της 5ης βιομηχανικής επανάστασης, ή όπως λέγεται συχνά στον αγγλοσαξονικό χώρο, της δεύτερης εποχής των μηχανών (στην Ιαπωνία γνωστής και ως «η 5η κοινωνία»).\n*Ο Νίκος Κοτζιάς είναι πρώην υπουργός Εξωτερικών


Νέα ενημέρωση για τις τιμές των καυσίμων - Καθησυχάζουν τα υπουργεία\nΑρχική Ενέργεια Νέα ενημέρωση για τις τιμές των καυσίμων – Καθησυχάζουν τα συναρμόδια υπουργεία\n17 Σεπτεμβρίου 2019 - 20:00\nΤα Υπουργεία Περιβάλλοντος & Ενέργειας και Ανάπτυξης & Επενδύσεων διαβεβαιώνουν ότι παρακολουθούν στενά τις εξελίξεις στην εγχώρια αγορά πετρελαίου και είναι έτοιμα να αντιμετωπίσουν τυχόν φαινόμενα κερδοσκοπίας λόγω της πορείας των διεθνών τιμών του μαύρου χρυσού.\n«Δεν υπάρχει ιδιαίτερος λόγος ανησυχίας, καθώς ήδη πολλά από τα πρατήρια απορρόφησαν την μικρή αύξηση των τιμών χονδρεμπορικής και ο ανταγωνισμός λειτουργεί” δήλωσε ο υφυπουργός Ενέργειας Γεράσιμος Θωμάς μετά την ολοκλήρωση σύσκεψης με φορείς της αγοράς καυσίμων. “Δεν υφίστανται προβλήματα προμήθειας. Τα αποθέματα είναι επαρκή, τα δε ελληνικά διυλιστήρια είναι ευέλικτα καθώς μπορούν να αγοράσουν και να επεξεργαστούν πετρέλαιο από διάφορες πηγές», πρόσθεσε.\nΠρώιμη η κουβέντα για αυξήσεις\nΣτη σύσκεψη συμμετείχε επίσης ο υφυπουργός Ανάπτυξης Νίκος Παπαθανάσης, καθώς και η Γενική Γραμματέας Ενέργειας και Ορυκτών Πόρων Αλεξάνδρας Σδούκου, ο Γενικός Γραμματέας Εμπορίου και Προστασίας Καταναλωτή Παναγιώτης Σταμπουλίδης και εκπρόσωποι των εταιρειών διύλισης, του Συνδέσμου Εταιρειών Εμπορίας Πετρελαιοειδών Ελλάδος (ΣΕΕΠΕ) και των βενζινοπωλών.\n«Είχαμε μια ουσιαστική συνάντηση με τους εκπροσώπους του κλάδου, όπου αναλύσαμε τα διεθνή γεγονότα», δήλωσε ο υφυπουργός Ανάπτυξης. «Θέλουμε να διαβεβαιώσουμε το καταναλωτικό κοινό ότι δεν υπάρχει κανένας λόγος ανησυχίας. Οι ελεγκτικοί μηχανισμοί είναι έξω, οι έλεγχοι συνεχίζονται, δεν έχει παρατηρηθεί κανένα σημείο κερδοσκοπίας. Ακόμα και αν υπάρξει μια μικρή απόκλιση της τάξης των 1-3 λεπτών, αυτή θα απορροφηθεί. Όμως, θα συνεχίσουμε να συνεργαζόμαστε για να αντιμετωπίσουμε την οποιαδήποτε αλλαγή στο κλίμα».\nΠροηγούμενο άρθροΤο “στοίχημα” του ΥΠΕΝ για την εξοικονόμηση ενέργειας και τα απόβλητα\nΕπόμενο άρθροΒερμούδες: Συναγερμός για το πέρασμα τυφώνα


**** ΞΕΝΟΔΟΧΕΊΑ HILTON FLORENCE METROPOLE, ΦΛΩΡΕΝΤΊΑ ****\nΤο Hilton Florence Metropole Ξενοδοχείο είναι ένα κατάλυμα 4-αστέρων που βρίσκεται περίπου 3.9 χλμ μακριά από Leopolda Station. Από το 2004 το ξενοδοχείο προσφέρει διαμονή σε 15-όροφο κτίριο σε πρωτότυπο στιλ αρχιτεκτονικής και επίπλωση.\nΤο μοναδικό ξενοδοχείο είναι σε ήσυχη περιοχή, πολύ κοντά σε παρεκκλήσι, όπερα και μουσεία με τα πόδια. Το κέντρο της Φλωρεντίας απέχει 5 χλμ από το κατάλυμα.\nΤο Hilton Florence Metropole Ξενοδοχείο προσφέρει 212 ηχομονωμένα δωμάτια με εντυπωσιακή θέα σε καθεδρικό ναό και σύγχρονες παροχές όπως κλιματισμό, Ίντερνετ υψηλής ταχύτητας, συνδρομητική τηλεόραση, τηλεόραση με δορυφορικά κανάλια και προσωπική θυρίδα ασφαλείας. Οι επισκέπτες μπορούν να βρουν ντους, σεσουάρ και μπιντέ σε κάθε μπάνιο.\nΚάθε πρωί στην τραπεζαρία οι επισκέπτες μπορούν να απολαύσουν πρωινό με μπουφέ. Η πλούσια ποικιλία των πιάτων της τοπικής κουζίνας σερβίρεται στο εστιατόριο που λειτουργεί όλο το 24ωρο.\nΟι επισκέπτες μπορούν να φτάσουν στο Hilton Florence Metropole Ξενοδοχείο οδικώς από το αεροδρόμιο Peretola σε 10 λεπτά.\nΘα βρείτε παιδική φροντίδα, μίνι club και παιδικά κρεβατάκια για παιδιά. Για αθλητικούς επισκέπτες, έχει φίτνες και γυμναστήριο μέσα στο ξενοδοχείο.\nΞενοδοχείο Hotel Cannaregio Βενετία *** website\nΞενοδοχείο Kempinski Corvinus Βουδαπέστη ***** website\nΞενοδοχείο Corinthia Βουδαπέστη ***** website\nΞενοδοχείο Mercure Buda Βουδαπέστη **** website\nΞενοδοχείο Saturnia & International Βενετία **** website\nΞενοδοχείο Lasserhof Σάλτσμπουργκ *** website\nΞενοδοχείο Hyatt Regency Βαρσοβία ***** website\nΞενοδοχείο Veriu Randwick Σίδνεϊ **** website\nΞενοδοχείο Rosenvilla Σάλτσμπουργκ **** website\nΞενοδοχείο Bellotto Βαρσοβία ***** website\nΞενοδοχείο Hemisphere Μελβούρνη **** website\nΞενοδοχείο Les Jardins Carol Βουκουρέστι **** website\nΞενοδοχείο Doubletree By Hilton Central Γλασκώβη **** website\nBed and Breakfast Autentik Lisboa website\nΞενοδοχείο Astoria Αμβούργο ** website\nΞενοδοχείο Italia Lisboa ** website\nΞενοδοχείο Olissippo Oriente Lisboa **** website\nΞενοδοχείο Ibis St Pauli Messe Αμβούργο ** website\nΞενοδοχείο 108 Αμβούργο website\nBed and Breakfast Chatswood Σίδνεϊ ** website


Πως να πετύχετε τηγανιτά καλαμαράκια πολύ τραγανά από έξω και μαλακά από μέσα - FoodLover.gr ®\nΚαθαρά Δευτέρα σήμερα και μια πιατέλα με γευστικά και καλά τηγανισμένα καλαμαράκια είναι πάντα ευπρόσδεκτο.\nΟ σωστός τρόπος στο τηγάνισμα των καλαμαριών δεν είναι τόσο απλό όσο νομίζουν μερικοί. Παρακάτω αναλύουμε τα βήματα για να πετυχαίνετε πάντα υπέροχα τηγανιτά καλαμαράκια σε γεύση και εμφάνιση.\nΤηγανιτά Καλαμαράκια: Υλικά συνταγής\nΚαλαμαράκια τηγανιτά: Εκτέλεση συνταγής\nΤο μυστικό για μαλακά καλαμαράκια εσωτερικά με τραγανή κρούστα εξωτερικά είναι το καυτό λάδι, το αλάτι στο τέλος του τηγανίσματος και όχι πριν το τηγάνισμα. Βασικά όμως είναι ο χρόνος ψησίματος. Επίσης να βάζετε λίγα λίγα τα καλαμαράκια στο καυτό λάδι για να μη «πέφτει» η θερμοκρασία του λαδιού. Πηγή: sintayes.gr\nΠροηγούμενο άρθροΝόστιμες σπιτικές καριόκες για όσους λατρεύουν τη σοκολάτα\nΣυνταγή για πεντανόστιμη Ψαρόσουπα


Το ΚΚΕ(μ-λ) ήδη από τα πρώτα σημάδια της επικείμενης -τότε- κρίσης του συστήματος εκτιμούσε ότι θα την πληρώσει ο εργαζόμενος λαός. Το φθινόπωρο του 2008 πήρε μια σειρά πρωτοβουλίες ώστε ο λαός μας να συγκροτηθεί στους χώρους δουλειάς και κατοικίας, να μη βρεθεί απροετοίμαστος και να μπορέσει να αντισταθεί στην ένταση της επίθεσης σε ό,τι είχε κατακτήσει. Οι πρωτοβουλίες αυτές λοιδορήθηκαν από το σύνολο σχεδόν των άλλων δυνάμεων της Αριστεράς, αφού είχαν άλλες εκτιμήσεις για τη στάση του συστήματος, συνάντησαν την άρνησή τους να συμβάλουν.\nΑπό τότε κύλησε πολύ νερό στο αυλάκι, η επίθεση προχωρούσε, ο λαός μας αντιστάθηκε με τις μαζικές κινητοποιήσεις του τη διετία από το 2010 έως τις αρχές του 2012, προκάλεσε σοβαρά ρήγματα στο πολιτικό σκηνικό. Μέσα από την κίνησή του δημιούργησε συλλογικότητες αντίστασης κύρια σε συνοικιακό επίπεδο που ισχυροποιήθηκαν κατά τη διάρκεια και μετά το λεγόμενο «κίνημα των πλατειών» του καλοκαιριού του ’11.\nΦυσικά αυτή η κίνηση του λαού δεν θα μπορούσε να μην είναι επηρεασμένη από την ουσιαστική αποσυγκρότηση της εργατικής τάξης, από την επικράτηση ρεφορμιστικών αυταπατών στο κίνημα και την ιδεολογική και πολιτική κατάσταση της Αριστεράς. Για πολλούς, ένα κίνημα έξω από τους χώρους δουλειάς ήταν η απάντηση στο πρόβλημα. Σε αυτές τις συλλογικότητες -τις «λαϊκές συνελεύσεις»- επικράτησαν λογικές «αντεπίθεσης» του τύπου «δεν πληρώνω» αντί για λογικές αντίστασης απέναντι στη μείωση των μισθών και των εισοδημάτων των λαϊκών στρωμάτων, στην ανεργία. Η απάντηση στην επίθεση ήταν το «δεν πληρώνω» τα χαράτσια, τα διόδια, τις ΔΕΚΟ κ.λπ. Το «πληρώστε με» για να μπορώ να αντεπεξέλθω στις υποχρεώσεις που μου επιβάλλονται δεν υπήρχε.\nΠαράλληλα καλλιεργούνταν και οι αυταπάτες μιας άλλης διακυβέρνησης του τόπου. Αυτή η λογική, ιδιαίτερα μετά τις εκλογές του ’12, οδήγησε στη μείωση των αντιστάσεων, στην απομαζικοποίηση των συλλογικοτήτων και τη μετατροπή τους, όσων απέμειναν, σε παραρτήματα συγκεκριμένων πολιτικών χώρων.\nΗ επίθεση του συστήματος άγγιξε και το ζήτημα της λαϊκής στέγης. Χιλιάδες εργαζόμενοι βρέθηκαν σε αδυναμία να πληρώσουν τα δάνειά τους αλλά και «υποχρεώσεις» απέναντι στο κράτος. Και σε αυτή την περίπτωση οι λογικές «αντεπίθεσης» που επικράτησαν ήταν ανάλογες των προηγούμενων. Βοηθούμενες και από τη στάση του συστήματος που δεν ήταν έτοιμο να προχωρήσει εντατικά σε κατασχέσεις και πλειστηριασμούς, αναβάλλοντάς τα με διάφορα νομοθετήματα, κορυφαίο των οποίων ήταν ο νόμος Κατσέλη.\nΔημιουργήθηκε μια στάση αναμονής από τα χιλιάδες νοικοκυριά με την παράλληλη δημιουργία αυταπατών ότι η λύση θα έρθει και πάλι από μια άλλη κυβέρνηση. Σε αυτό συνέβαλε και η στάση της Αριστεράς, που αδυνατούσε ή δεν ήθελε να αγγίξει την καυτή πατάτα στην ουσία της. Στο κίνημα και σε όποιες προσπάθειες ανάδειξης του ζητήματος της υπεράσπισης της λαϊκής κατοικίας επικράτησε η εκμετάλλευση των όποιων δυνατοτήτων έδινε ο νόμος Κατσέλη, ενισχύοντας τις αυταπάτες ότι μπορεί να δοθεί οριστική και προς όφελος των οφειλετών λύση από το κράτος, τα δικαστήρια ή ακόμη και τις τράπεζες.\nΔεν είναι λίγοι εκείνοι που με βάση αυτά δεν πείθονταν να εντάξουν το προσωπικό τους πρόβλημα σε συλλογικές διαδικασίες. Άλλωστε και η οικονομική τους κατάσταση δεν τους επέτρεπε να προχωρήσουν ούτε καν σε λύσεις τύπου νόμου Κατσέλη λόγω κόστους, ενώ από την άλλη καταλάβαιναν ότι πρόκειται για προσωρινή λύση που στην πραγματικότητά τους οδηγούσε σε ομηρία των τραπεζών. Παράλληλα, δεν έτυχε της προσοχής του κινήματος ότι οι «απαγορεύσεις» πλειστηριασμών αφορούσαν μόνο τις τράπεζες και καθόλου το κράτος, τους οργανισμούς του, ιδιώτες, ιδιωτικές υπηρεσίες παροχής υπηρεσιών κ.λπ. Όταν άρχισε να συνειδητοποιείται και αυτή η πτυχή, τότε σαν λύση βρέθηκε η αποτροπή των πλειστηριασμών. Επιπλέον, και καθόλου ασήμαντο, είναι η επικράτηση της λογικής που περικλείει το εφεύρημα της «πρώτης κατοικίας» και των παγίδων που αυτό κρύβει.\nΌχι ότι δεν καθυστερήσαμε και εμείς να πιάσουμε το ζήτημα. Αλλά όπου προσπαθήσαμε να το θέσουμε σε μια άλλη βάση, πραγματικά κινηματική, χωρίς να αποκλείουμε και τις ακυρώσεις των πλειστηριασμών, συναντήσαμε τοίχο. Κατηγορηθήκαμε όσοι δεν βρίσκαμε τη λύση στα δικαστήρια ότι απογοητεύουμε τον κόσμο.\nΗ έλευση της άλλης κυβέρνησης, των ΣΥΡΙΖΑ-ΑΝΕΛΛ., έκανε πολλούς να πέσουν από τα σύννεφα. Κυρίως όμως έφερε την απόγνωση στους χιλιάδες δανειολήπτες οι οποίοι πλέον βλέπουν πιο ξεκάθαρα ότι, είτε με νόμο Κατσέλη είτε χωρίς, η περίπτωση να γλιτώσουν είναι από μηδενική έως ελάχιστη και εξαρτάται πραγματικά από τα όποια γυρίσματα της προσωπικής τους τύχης. Όσοι καθοδηγούσαν τον κόσμο σε λύσεις νομικές και κυβερνητικές, ξεχνώντας τις ευθύνες τους, στράφηκαν αποκλειστικά στην αποτροπή των πλειστηριασμών. Μια λύση προσωρινή, που με τον τρόπο που γίνεται δίνει πατήματα στην κυβέρνηση να συκοφαντεί. Τρόπο για να ξεπεράσει η κυβέρνηση αυτόν το… σκόπελο βρήκε.\nΗ υπεράσπιση της λαϊκής κατοικίας δεν μπορεί να περιορίζεται στις ακυρώσεις πλειστηριασμών και κυρίως δεν μπορεί να αφεθεί σε κινήσεις εικονικών συγκρούσεων ορισμένων «σωτήρων» που ελάχιστα τους προβληματίζει η μη συμμετοχή σε αυτό αυτών που έχουν το πρόβλημα. Και μάλλον ούτε καν τους ενδιαφέρει!\nΓια όσους μας ενδιαφέρει πραγματικά η μαζική λαϊκή κίνηση αντίστασης και διεκδίκησης του λαού, το ζήτημα της υπεράσπισης της κατοικίας δεν μπορεί να υπηρετηθεί από τις λογικές που επικράτησαν ως τώρα. Μόνη διέξοδος είναι οι συλλογικοί λαϊκοί αγώνες, η δημιουργία μαζικού κινήματος οργάνωσης και αντίστασης, από τα κάτω, μέσα από τα σωματεία, πρωτοβουλίες γειτονιάς, φοιτητικούς συλλόγους και ό,τι άλλο μπορεί να αναδείξει ως εργαλείο πάλης στην κίνησή του ο λαός. Δεν μπορεί να είναι ξεκομμένο από τη διεκδίκηση των εργατικών δικαιωμάτων σε δουλειά, μισθούς, παιδεία, περίθαλψη, κάθε λαϊκό δικαίωμα. Όσο δύσκολα κι αν έχουν γίνει τα πράγματα, όσο χρόνο κι αν κατάφερε το σύστημα να κερδίσει, όση και αν είναι η απογοήτευση του λαού, για μας δεν υπάρχει άλλη κατεύθυνση και σε αυτή τη φάση σημαντικό ρόλο έρχεται να παίξει η Λαϊκή Αντίσταση – Αριστερή Αντιιμπεριαλιστική Συνεργασία κύρια στις γειτονιές. Να βρει τρόπους επαφής με τον κόσμο που έχει το πρόβλημα και να τον βοηθήσει να συγκροτηθεί!


ΚΑΚΟΚΑΙΡΙΑ ΡΟΥΜΑΝΙΑ - Νέα Κρήτη\nΜετά την Ευρώπη ήρθε η σειρά των ΗΠΑ να βιώσουν το μεγάλο ψύχος, όπως το "βάφτισαν" οι πρώτοι "μαρτυρήσαντες", οι Βρετανοί, και τη σφοδρή χιονόπτωση με ό,τι αυτό συνεπάγεται για τις μεταφορές. Δηλαδή ταλαιπωρία από το χάος στα αεροδρόμια, τους σιδηρόδρομους και τους οδικούς άξονες. Η χιονοθύελλα που μαίνεται στην ανατολική ακτή των ΗΠΑ ανάγκασε τις αεροπορικές εταιρείες να ακυρώσουν χιλιάδες πτήσεις κυρίως από τα αεροδρόμια της Νέας Υόρκης, της Φιλαδέλφειας και της Βοστόνης. Τα αεροδρόμια της Νέας Υόρκης παρέμειναν κλειστά έως τις 23:00 (ώρα Ελλάδος) χθες, όπως ανακοίνωσε η αμερικανική Υπηρεσία Πολιτικής Αεροπορίας.\nΤουλάχιστον 2.000 πτήσεις στην περιοχή ακυρώθηκαν και διακόπηκε η σιδηροδρομική σύνδεση ανάμεσα στη Νέα Υόρκη και τη Βοστόνη. Σε έξι Πολιτείες, ανάμεσά τους το Μέιν και η Μασαχουσέτη, έχει κηρυχθεί κατάσταση έκτακτης ανάγκης. Για την επέλαση του χιονιά προετοιμάζονται, εντωμεταξύ, και οι καναδικές επαρχίες στην ακτογραμμή του Ατλαντικού, ιδιαίτερα αυτές του Νέου Μπρούνσγουικ και της Νέας Σκοτίας, καθώς η κακοκαιρία μετατοπίζεται από τις ανατολικές ακτές των ΗΠΑ προς το Βορρά.\nΚαθυστερήσεις και ακυρώσεις πτήσεων αεροπλάνων από και προς το διεθνές αεροδρόμιο του Βουκουρεστίου "Χένρι Κοάντα" προκαλούν οι κακές καιρικές συνθήκες που επικρατούν και σε πολλές περιοχές της Ευρώπης, κυρίως τη Ρουμανία. Χιονοπτώσεις και αισθητή μείωση της θερμοκρασίας θα συνθέσουν το σκηνικό του καιρού τις επόμενες ημέρες στη Ρουμανία, σύμφωνα με την Εθνική Μετεωρολογική Υπηρεσία της χώρας.\nΟι χιονοπτώσεις θα είναι έντονες στο νότιο και στο κεντρικό τμήμα της χώρας, καθώς και στις ορεινές ζώνες. Με δυσκολία διεξάγεται η κυκλοφορία των οχημάτων στους οδικούς άξονες της Κροατίας λόγω της συνεχιζόμενης χιονόπτωσης και των θυελλωδών ανέμων που πλήττουν το μεγαλύτερο τμήμα της χώρας, όπως και στη Σερβία.


Άνεμος Αντίστασης: Ποιος θα ζητήσει ευθύνες για τις πλημμύρες στην Ιονία Οδό;;\nΠοιος θα ζητήσει ευθύνες για τις πλημμύρες στην Ιονία Οδό;;\nΣυγκλονιστική εικόνα κατέγραψε βίντεο που δείχνει τόνους νερού να κατεβαίνουν στην Ιόνια Οδό μετά το τούνελ της Κλόκοβας.\nΣτο τούνελ μάλιστα, αφού ξέσπασε η κακοκαιρία, για αρκετή οδηγοί παρέμειναν εγκλωβισμένοι.\nΝα σημειωθεί ότι παρά τα προβλήματα που προκλήθηκαν λόγω των καιρικών συνθηκών τη νύχτα αποκαταστάθηκε πλήρως η κυκλοφορία των οχημάτων στον αυτοκινητόδρομο της «Ιονίας» οδού, από το Αντίρριο έως την Γαβρολίμνη Αιτωλοακαρνανίας.\nΕίναι προφανές ότι οι περιβαντολογικές μελέτες του έργου, πήγαν στράφι.\nΟ ανάδοχος θα αποζημιώσει τους πολίτες μέσω του Δημοσίου για την κακοτεχνία;;;


203 – Συστήματα Διαχείρισης Δεδομένων Μεγάλου Όγκου – Τεχνολογίες και Υπηρεσίες Ευφυών Συστημάτων Πληροφορικής και Επικοινωνιών\nΠρόγραμμα Σπουδών > Μαθήματα > 203 – Συστήματα Διαχείρισης Δεδομένων Μεγάλου Όγκου\nΒασικός στόχος του μαθήματος είναι να εξοικειώσει τους φοιτητές, σε επίπεδο θεωρίας και πράξης, με την αποδοτική διαχείριση των δεδομένων μεγάλου όγκου (big data) και να τους καταστήσει ικανούς να υποστηρίζουν την αποτελεσματική επεξεργασία τους σε επιχειρησιακό επίπεδο. Στην ύλη του μαθήματος περιλαμβάνεται η διδασκαλία:\nΣυγκεκριμένων προχωρημένων δυνατοτήτων των γλωσσών συναρτησιακού προγραμματισμού Scala/Python with Notebook (Jupyter, Zeppelin, Databricks).\nΣύγχρονων αρχιτεκτονικών συστημάτων επεξεργασίας δεδομένων μεγάλου όγκου (π.χ. MapReduce, Hadoop, HDFS, Amazon S3).\nΤων χαρακτηριστικών των NoSQL – NewSQL βάσεων δεδομένων, σύγκριση των δυνατοτήτων τους (π.χ. column-oriented vs row-oriented databases) και εξοικείωση με τις βασικότερες από αυτές (π.χ. HBase, MongoDB, MemSQL, Cassandra).\nΤης Αναλυτικής των δεδομένων μεγάλου όγκου και των κυριότερων σχετικών τεχνικών, μεθόδων και τεχνολογιών (π.χ. batch vs streaming processing, Spark, Ηive , Apache Spark, Spark Structured Streaming, Spark MLib).\nΤης Γραφικής Επεξεργασίας (Graph Processing) των δεδομένων μεγάλου όγκου (π.χ. Spark GraphX, Spark GraphFrames)\nΤων ολοκληρωμένων οικοσυστημάτων (ecosystem) των δεδομένων μεγάλου όγκου και των κυριότερων εργαλείων/υποσυστημάτων τους (π.χ. Sqoop, Flume, Kafka, NiFi).


Είναι η βιογραφία μια αυταπάτη; Γιατί διατηρούν τη σημασία τους οι βιογραφίες των ελίτ; - Bodossaki Lectures on Demand\nΔΙΑΡΚΕΙΑ 00:24:41 ΠΡΟΒΟΛΕΣ 271\nΕπηρεασμένες από την ιστοριογραφική σχολή των Annales και την παρισινή κοινωνιολογική σκέψη μετά το 1968, όπου προκρινόταν σταθερά η μελέτη των απρόσωπων δομών έναντι των «μεγάλων προσωπικοτήτων», οι εν Ελλάδι κοινωνικές και ανθρωπιστικές επιστήμες, μετά το 1974, τοποθέτησαν σε δευτερεύουσα θέση το είδος της κριτικής βιογραφίας. Το είδος αυτό ταυτίστηκε –κάποτε δικαιολογημένα– με τη μυθοποίηση και την αγιοποίηση του βίου των ισχυρών, ιδίως του πολιτικού πεδίου. Η επανάκαμψη της «βιογραφίας» στην ελληνική βιβλιογραφία, και όχι μόνο, σχετίζεται με πρόσφατες κοινωνικές εξελίξεις που πρέπει να αναδειχτούν, ενώ θέτει, αναμφίβολα, ερωτήματα σε σχέση με το είδος αυτό. Η παρούσα ανακοίνωση υποστηρίζει ότι, αν συνδυαστούν τα ιστοριογραφικά με τα κοινωνιολογικά εργαλεία, το είδος της πολιτικής βιογραφίας μπορεί να συμβάλει με ειδικές γνώσεις στη μελέτη του πολιτικού φαινομένου.\nΣωτηρόπουλος Δημήτρης Καθηγητής Σύγχρονης Πολιτικής Ιστορίας, Πανεπιστήμιο Πελοποννήσου\nΟ Δημήτρης Π. Σωτηρόπουλος γεννήθηκε στην Αθήνα, το 1972. Είναι Καθηγητής Σύγχρονης Πολιτικής Ιστορίας και Πρόεδρος του Τμήματος Διοικητικής Επιστήμης & Τεχνολογίας, του Πανεπιστημίου Πελοποννήσου. Διδάσκει επίσης στο μεταπτυχιακό πρόγραμμα, “Δημόσια Διοίκηση & Τοπική Αυτοδιοίκηση” καθώς και στο Ελληνικό Ανοικτό Πανεπιστήμιο. Εξάλλου, είναι Γραμματέας Σύνταξης της ΝΕΑΣ ΕΣΤΙΑΣ, και τακτικός αρθρογράφος της εφημερίδας, Η Καθημερινή, καθώς και του περιοδικού Lifo, ενώ διευθύνει και τη σειρά “Ιδέες & Πολιτική” στις εκδόσεις Μεταίχμιο. Από αυτοτελείς μελέτες έχει συγγράψει το Φάσεις και αντιφάσεις του ελληνικού κράτους στον 20ό αιώνα, 1910-2001 (εκδ. Εστία, 2019) και το Από τον “Ανένδοτο” στην “δεξιά-αντιδεξιά”. Πολιτικοί και κοινωνικοί διχασμοί στη “μακρά” δεκαετία του 1960 (εκδ. “Καθημερινή”, 2019), ενώ έχει επιμεληθεί 9 συλλογικούς τόμους, μεταξύ αυτών τον αγγλόφωνο, P. Panayiotopoulos – D.P. Sotiropoulos (eds), Political and Cultural Aspects of Greek Exoticism, Palgrave-Macmillan, 2019. Τέλος, είναι παραγωγός της ραδιοφωνικής εκπομπής λόγου στο @Amagi, με τίτλο, «Ιστορίες από τον πρώτο όροφο".


Φάρος του Θερμαϊκού: Ολοκληρώνονται οι απολογίες για το κύκλωμα. Ελεύθερος ο Γ. Φερέτης\nΟλοκληρώνονται οι απολογίες για το κύκλωμα. Ελεύθερος ο Γ. Φερέτης\nΣυνεχίστηκε το πρωί της Κυριακής και θα ολοκληρωθεί τη Δευτέρα, η διαδικασία των απολογιών στον ανακριτή, ενώ προσωρινά κρατούμενοι κρίθηκαν μετά τις απολογίες τους, άλλοι οκτώ κατηγορούμενοι για συμμετοχή στα κυκλώματα εκβίασης και τοκογλυφίας στη Θεσσαλονίκη. Ανάμεσα στους προφυλακισθέντες είναι και ο επικεφαλής του ΣΔΟΕ Θεσσαλονίκης. Αντιθέτως, ελεύθεροι με περιοριστικούς όρους αφέθηκαν οκτώ κατηγορούμενοι και μεταξύ αυτών είναι ο δημοσιογράφος της ΕΤ 3, Γιώργος Φερέτης.\nΤο δρόμο προς τις φυλακές πήραν ακόμη δύο αστυνομικοί, εκ των οποίων ο ένας εν ενεργεία κι ο άλλος απότακτος, o πρώην ποδοσφαιριστής -σερβικής καταγωγής- του ΠΑΟΚ, ο γιος του 58χρονου φερόμενου ως «εγκέφαλου» της ισχυρότερης από τις τέσσερις εγκληματικές οργανώσεις και τέσσερις «μπράβοι».\nΣυνολικά κατά τη διάρκεια της σημερινής -δεύτερης- ημέρας των απολογιών έδωσαν εξηγήσεις στον ανακριτή συνολικά 16 άτομα.\nΚατά την απολογία του ο επικεφαλής της Επιχειρησιακής Διεύθυνσης Ειδικών Υποθέσεων Θεσσαλονίκης του ΣΔΟΕ αρνήθηκε τις κατηγορίες που του προσάπτονται. Ως προς το επίμαχο τηλεφώνημα που, σύμφωνα με το κατηγορητήριο, είχε με τον 58χρονο φερόμενο ως αρχηγό της μίας οργάνωσης αλλά και την ενημέρωση που παρέσχε σ' αυτόν σχετικά με καταγγελία για την τοκογλυφική του δραστηριότητα, φέρεται να ισχυρίστηκε τα εξής: «Ήταν μία τυπική συνομιλία. Έδωσα άμεσα εντολή να διερευνηθεί η καταγγελία, ορίζοντας ελεγκτές και ενημερώνοντας τις αρμόδιες οικονομικές αρχές. Έπραξα το καθήκον μου στο ακέραιο». Όσο για τη γνωριμία του με τον 58χρονο επιχειρηματία, φέρεται να απάντησε ότι τον γνώριζε από τη δεκαετία του '90 όταν ως πρόεδρος των εφοριακών Θεσσαλονίκης διοργάνωνε χοροεσπερίδες στα μαγαζιά του.\nΜε τη σειρά ο εν ενεργεία αστυνομικός, που κατά το κατηγορητήριο διηύθυνε τις ομάδες των μπράβων και τους «στρατολογούσε», αρνήθηκε και αυτός οποιαδήποτε εμπλοκή στην υπόθεση. Ισχυρίστηκε μάλιστα ότι στους λογαριασμούς του δεν βρέθηκαν άλλα χρήματα πέραν αυτών της μισθοδοσίας του.\nΟ γιος του 58χρονου επιχειρηματία ακολούθησε, επίσης, τη γραμμή της άρνησης των σε βάρος του απαγγελόμενων κατηγοριών, ενώ φέρεται να είπε ότι ο πατέρας του τον είχε βάλει συνδικαιούχο στους λογαριασμούς του.\nΣε ό,τι αφορά τέλος, τον δημοσιογράφο της ΕΤ 3 (σ.σ. κατηγορείται ότι «εισέπραττε» χρήματα από εκβιαζόμενα θύματα, καταθέτοντάς τα σε προσωπικούς του λογαριασμούς και ότι ενημέρωνε τον 58χρονο για την πορεία των αστυνομικών ερευνών για υπόθεση αυτοκτονίας επιχειρηματία της Θεσσαλονίκης που είχε δανειστεί χρήματα με τοκογλυφικούς όρους από τις οργανώσεις) φέρεται να είπε τα παρακάτω στην απολογία του: «Δεν έχω καμία ανάμειξη με την υπόθεση. Δεν προκύπτουν ενοχοποιητικά στοιχεία σε βάρος μου. Οι λογαριασμοί μου είναι "καθαροί". Δεν γνωρίζω κανέναν από τους συγκατηγορουμένους μου. Είμαι ένα βήμα πριν τη συνταξιοδότηση και βρίσκομαι στα όρια της οικονομικής εξαθλίωσης».\nΑναφορικά με χρηματικό ποσό που δάνεισε σε φίλο του δικηγόρο, είπε ότι επρόκειτο για διευκόλυνση χωρίς να απαιτήσει τοκογλυφικό τόκο.\nΗ διαδικασία των απολογιών αναμένεται να ολοκληρωθεί τη Δευτέρα, οπότε έχουν κληθεί να δώσουν εξηγήσεις στον ανακριτή οι φερόμενοι ως «εγκέφαλοι» των τεσσάρων οργανώσεων, το συνολικό κέρδος των οποίων από τη δράση τους ανέρχεται, κατά το κατηγορητήριο, σε περίπου 45 εκατ. ευρώ.\nΉδη την Παρασκευή, πρώτη μέρα της διαδικασίας, απολογήθηκαν οι πρώτοι 13 κατηγορούμενοι. Επτά εξ αυτών κρίθηκαν προσωρινά κρατούμενοι, ενώ οι υπόλοιποι έξι αφέθηκαν ελεύθεροι με περιοριστικούς όρους και χρηματική εγγύηση από 10 έως 300.000 ευρώ. Οι επτά προφυλακισθέντες φέρονται να ασχολούνταν είτε με την είσπραξη χρημάτων από τα εκβιαζόμενα θύματα είτε λειτουργούσαν ως «μπράβοι». Σε αυτούς που αφέθηκαν ελεύθεροι με όρους συγκαταλέγονται δύο δικηγόροι (100.000 ευρώ εγγύηση έκαστος) κι ένας εφοριακός, προϊστάμενος Τμήματος στη ΔΟΥ Καλαμαριάς, (με εγγύηση 200.000 ευρώ.\nΕτικέτες κύκλωμα, Μαφία, τοκογλυφία


Star Secrets - Παπαδολιάς: Τι να περιμένουμε για το 2021\nΚαθώς μπαίνουμε σε τροχιά χειμώνα σιγά σιγά γίνεται ίσως διακριτό τι μπορούμε να περιμένουμε για το 2021.\nΑπό τις πιο σημαντικές επιρροές του 21 είναι το τετράγωνο Κρόνου Ουρανού για το οποίο κανείς μπορεί να δώσει πολλές ερμηνείες.\nΠροσωπικά δεν συμπαθώ τον Ουρανό στον Ταύρο και το έχω πει αρκετές φορες. Αναδίδει μια κουτοπονηρια συνδεδεμένη με την κατώτερη φύση του Ταύρου και μία αίσθηση ατομισμου, μια επανάσταση κουτοπονηριας (εγώ δε φοράω τη μάσκα, είμαι μάγκας και κρυφά ανοίγω το μαγαζί μετά τις 12 κι έτσι).\nΕίχα γράψει όταν μπήκε ο Ουρανός στον Ταύρο ότι οι επαναστάτες της κατοχής ήταν οι Σαλταδοροι. Σαλταδοροι κι οι σημερινοί επαναστάτες αναλωνουν τον ιδεαλισμό τους στο να μπαίνουν χωρίς μάσκα στο λεωφορείο.\nΣε τετράγωνο με τον Ουρανό ο Κρόνος στον Υδροχόο ένα ζώδιο κι αυτό με τα δικά του θέματα μεταξύ των οποίων ο ψυχαναγκασμός όταν εκφράζεται με την κατώτερη φύση του. Ένα ψυχαναγκαστικο κράτος μας περιμένει το 2021 με άγχος για τις λεπτομέρειες, ένα κράτος "βγάλε τα παπούτσια σου πριν μπεις στο σπίτι" ένα κράτος ενοχικό, που διαρκώς θα έχει στάση διδακτική απέναντι στους άλλους, ένα κράτος γεμάτο πρέπει.\nΑν η επιβολή είναι ο τρόπος λειτουργίας του Αιγόκερω η σπορά ενοχικού συνδρόμου είναι ο τρόπος του Υδροχόου για την επιβολή των μέτρων. Μια καταπιεστική κοινή γνώμη καθοδηγούμενη από το κράτος θα ξεφωνίζει όποιον δεν τηρεί τους ψυχαναγκασμούς του και θα τον τιμωρεί όχι με ποινές αυτή τη φορά αλλά με κοινωνική απομόνωση τους "εγωιστες" που αποκλίνουν στη συμπεριφορα τους.\nΤο ενδιαφέρον είναι ότι ταυτόχρονα θα έχουμε και Δία στον Υδροχόο κι αυτή η θέση γενικά κατεβάζει τον κόσμο στους δρόμους. Κι αξίζει να δούμε πώς όλο αυτό τελικά θα εκφραστεί.\nΜας περιμένει μία χρονιά αναβλητικοτητας καθώς η πλειονότητα των αργών πλανητών στα σταθερά ζώδια θα εμποδίζει τις γρήγορες εξελίξεις. Πράγματι μόνο ο Πλούτωνας θα παραμείνει στα παρορμητικα από τους μεγάλους κι όλοι οι άλλοι θα παίζουν "κατενάτσιο".\nΑς μην περιμένουμε πολλά από αυτή τη χρονιά, ας κρατάμε μικρό καλάθι.


Κάηκε Ιερός Ναός στην Ηλεία (φωτο) - Ηλεία Οικονομία\nΚάηκε Ιερός Ναός στην Ηλεία (φωτο)\nΜεγάλες υλικές ζημιές προκλήθηκαν στον Ιερό Ναό της Αγ. Μαρίνας Βάρδας Ηλείας τα ξημερώματα της Τρίτης από φωτιά που εκδηλώθηκε στην αυλή του κτηρίου.\nΌπως διαπιστώθηκε, η πυρκαγιά ξεκίνησε από τον περιβάλλοντα χώρο της εκκλησίας όπου είχε προσφερθεί εθελοντικά ένας άνδρας να κάψει ξερά χόρτα και η φωτιά ξέφυγε της προσοχής του, χωρίς να μπορεί να την ελέγξει.\nΗ σκεπή της εκκλησίας καταστράφηκε ολοσχερώς.\nΑστυνομικοί συνέλαβαν έναν 64χρονο για την υπόθεση.